Besplatno kod privatnih lekara krajem 2015. - Istinomer\n„Građani će se lečiti kod privatnika o državnom trošku krajem 2015. godine, dok se obave sve neophodne procedure.“\nPred kraj 2014. ministar zdravlja Zlatibor Lončar najavio je da će građani za godinu dana sa zdravstvenom knjižicom moći da se leče i kod privatnih lekara.\nNajavljivano je da će građani tako manje čekati na pregled i da će se u početku to primenjivati u pedijatriji, ginekologiji, oftalmologiji i dijagnostici.\nI planom rada Vlade za 2015. godinu, predviđeno je “smanjenje lista čekanja, uključivanjem privatnog sektora u zdravstveni sistem pružanja zdravstvenih usluga”.\nMeđutim, do danas se ništa nije promenilo, jer svi koji žele kod privatnog lekara, i dalje to čine o sopstvenom trošku, a liste čekanja za preglede ili intervencije koje bi mogli da obave privatni lekari i dalje su ogromne.\nTako, na primer, u Kliničkom centru Srbije postoji nekoliko lista čekanja za pregled magnetnom rezonancom, gde se mogu videti neki drastični primeri. Poslednji na jednoj od takvih lista, upisan 2. decembra 2015. godine, na pregled magnetnom rezonancom čekaće gotovo godinu dana, do 1. novembra 2016. Ima i pacijenata koji će na operaciju katarakte, koja se takođe može obaviti u različitim privatnim ordinacijama, čekati više od dve godine.\nLista čekanja za operaciju katarakte u Kliničkom centru Srbije / Foto: Printscreen\nTo znači da građani mogu samo da biraju da li će „besplatno“ da čekaju nekada i godinama ili će da plate pregled kod privatnika.\nInače, nije jasno da li je za lečenje kod privatnih lekara o trošku države poteban novi zakon ili su dovoljni neki podzakonski akti, budući da su ministar Lončar i funkcioneri u tom ministarstvu davali različite izjave. U Ministrstvu zdravlja nisu odgovorili na pitanja Istinomera zbog čega nije ispoštovan rok koji je ministar Lončar više puta najavljivao, niti šta je sve potrebno da bi lečenje kod privatnih lekara bilo pokriveno osiguranjem.\nBudući da građani koji žele kod privatnog lekara i početkom 2016. plaćaju iz svog džepa, obećanje ministra Lončara ocenjujemo kao “neispunjeno”.\nInače, na prosečnu srpsku platu od 44.000 dinara, doprinos za zdravstveno osiguranje mesečno iznosi 6.300 dinara. Doprinosi za zdravstveno se uvećavaju kako raste plata, iako su zdravstvene usluge za sve iste. Osim toga, pojedine kompanije imaju duple troškove, jer svojim zaposlenima plaćaju privatno zdravstveno osiguranje, a moraju da plaćaju i doprinose državi.\nPrema podacima Instituta Batut o troškovima zdravstvene zaštite u Srbiji, ti rashodi su 2013. godine iznosili 10,6 odsto BDP-a, od čega su privatni troškovi bili 4,2 odsto.\nAnalize Instituta Batut isto tako pokazuju da takozvani privatni rashodi, odnosno ono što građani plaćaju za zdravstvo, konstantno rastu. Ti troškovi su 2003. Iznosili 2,5 odsto BDP, a 2013. dostižu 4,2 odsto.\nTo pokazuje da građani sve više novca izdvajaju za zdravstvo i da se sve više leče kod privatnih lekara.\nZa sada, kod privatnika možete otići o trošku osiguranja jedino kada vam u roku od 30 dana ne zakažu pregled za koji nema liste čekanja. Tada zdravstvena ustanova građanima mora da izda potvrdu kako bi od Republičkog fonda za zdravstveno osiguranje (RFZO) nadoknadili troškove.\nProfesor na Medicinskom fakultetu u Nišu i poslanik Demokratske stranke Dušan Milisavljević za Istinomer kaže da bi građani trebalo da biraju kod koga će se lečiti.\n“Po meni je ključ svega da pacijent bude u centru reforme i da novac prati pacijenta i da biramo kod koga ćemo da se lečimo… Da nije bitno gde se on pregleda, ako on pokaže zdravstvenu knjižicu, odmah se sa te njegove knjižice skida sa RFZO i ide, da li državnoj, da li privatnoj ustanovi“, kaže Milisavljević.\nMilisavljević objašnjava da je za to potrebno imati detaljne podatke o privatnim zdravstvenim ustanovama u Srbiji, o njihovim kadrovima, opremljenosti, kao i da je neophodno utvrditi osnovni paket usluga.\n“Mi moramo da utvrdimo šta građanin ima od svog zdravstvenog osiguranja, jer ovako on plaća svoje zdravstveno osiguranje, mi pričamo da imamo sve besplatno, a u principu se suočavamo sa listama čekanja, čekamo na operaciju, čekamo na skener, čekamo na zračenje. Ispada da nije tako besplatno.“\nMilisavljević ocenjuje i da je izjednačavanje državne i privatne prakse ključ rešenja potencijalne korupcije u zdravstvu, jer, kako kaže, određen broj državnih lekara zloupotrebljava svoj položaj i iz državne institucije šalje pacijente u privatni sektor.\nZlatibor Lončar lekarski pregledi lekari lečenje


Odluka kriznog štaba u ponedjeljak: Turisti iz Crne Gore pravo u karantin?\nNaslovnica NAJNOVIJE Društvo Odluka kriznog štaba u ponedjeljak: Turisti iz Crne Gore pravo u karantin?\nNa sednici Kriznog štaba koja će se održati u ponedeljak, raspravljaće se o evantualnom uvođenju karantina za povratnike iz inostranstva, pre svega iz Crne Gore, gde je poslednjih dana gotovo svaka treća testirana osoba bila pozitivna na virus kovid-19, prenose beogradski mediji.\nU Crnoj Gori trenutno boravi 75.000 turista iz Srbije, a zbog trenutne epidemiološke situacije u kojoj u toj zemlji sa 628.000 stanovnika svaki dan oboli oko 200 osoba od korona virusa, moguće je uvođenje karantina.\n-Niko do ovog momenta nije predložio karantin za naše građane koji se vraćaju iz Crne Gore i drugih zemalja u kojima su na letovanju. Kakav stav o karantinu će biti u ponedeljak na sednici kriznog štaba zavisiće od trenutne epidemiološke situacije i u tim zemljama i kod nas-izjavio je epidemiolog Branislav Tiodorović.


Martovski festival u Domu Omladine - Dnevni list Danas\nKultura Martovski festival u Domu Omladine\nMartovski festival dokumentarnog i kratkometražnog filma održaće se od 30. marta do 2. aprila u Domu Omladine u Beogradu\n0Piše: Beoinfo 21. februara 2017. 15.19\nOva filmska manifestacija se održava 64 godine i to je svrstava u najstarije evropske festivale. – Izuzetno sam ponosan što Beograd ima ovakav festival i što je opstao ovih godina i decenija, istakao je predsednik Odbora festivala Andrej Mladenović, dodajući da ovaj festival ima neke novitete.\nMladenović ističe da je najvažnija novina to što ove godine festival organizuje Dom Omladine. Vršilac dužnosti gradskog sekretara za kulturu Ivona Jevtić naglašava da je ove godine Grad Beograd za ovogodišnjiu manifestaciju izdvojio šest miliona dinara.\nUmetnički direktor Martovskog festivala Bojan Jevtić dodaje da je cilj festivala da ima nacionalnu platformu sa presekom godišnje produkcije i nagradama. Takođe, najavljuje da će ove godine festival obeležiti celodnevne radionice, debate i muzički koncerti.\nPodsećamo da je prvo izdanje ovog festivala održano u okviru Festivala jugoslovenskog filma u pulskoj areni 1954. godine, a šest godina kasnije se seli u Beograd gde je održan početkom marta 1960. godine.\ndom omladine, filmBeograd


Propušten praktično dogovoren posao ACG sa EBRD o povoljnom kreditu za razvoj aerodroma\nMenadžment Aerodroma Crne Gore priprema novu razvojno-ekonomsku strategiju koju će predložiti novoj vladi\n33881 pregleda\t127 reakcija\t21 komentar(a)\nGotovo je izvjesno da će nova Vlada odustati od namjere da se aerodromi u Tivtu i Podgorici prepuste u tridesetogodišnji zakup stranim partnerima, a s obzirom na to da istovremeno država nema prostora da se dodatno zadužuje da bi sama razvijala te ključne saobraćajno-privredne kapacitete, u menadžmentu kompanije Aerodromi Crne Gore (ACG) pripremaju novu razvojno-ekonomsku strategiju. Ona bi trebalo da obezbijedi zadovoljenje oba ključna cilja: da aerodromi ostanu odlučujuće u državnim rukama, a da se istovremeno dođe do svježeg novca neophodnog za njihovu hitnu rekonstrukciju, modernizaciju i efikasnije rukovođenja tom kompanijom.\nTo je „Vijestima“ nezvanično potvrđeno od izvora bliskih rukovodstvu ACG, uz napomenu da će taj koncept uskoro biti prezentiran novoj vladi. Od buduće vlade se očekuje da nađe najbolji model za razvoj ACG i riješi situaciju sa nezavršenim koncesionim procesom, a procjene su i da će najvjerovatnije birati nove predstavnike države koji će upravljati jednim od najvrednijih resursa.\nModel koji se sada priprema u preduzeću može biti samo jedna od opcija koju mogu razmotriti.\nU osnovi, ponuđeni kocept će prodrazumijevati da se ACG djelimično privatizuje na način da bi strateški partner (neka od renomiranih stranih kompanija sa iskustvom u vođenju i razvoju velikih aerodroma u svijetu) otkupila maksimalno do 45 odsto vlasničkog udjela u ACG, koji je sada u stopostotnom vlasništvu države Crne Gore. Otkup vlasničkog udjela, međutim, ne bi se sproveo klasičnim plaćanjem tih akcija Vladi, već ulaganjem strateškog partnera u rekonstrukciju i modernizaciju (moguće i izgradnju novog aerodroma u Tivtu, osim poletno-sletne staze), a što bi koštalo i do 100 miliona eura.\nNa taj način riješilo bi se trenutno goruće pitanje loših i nedovoljnih kapaciteta tivatskog aerodroma, koji je ključan za napredak crnogorskog turizma, a ACG bi potom, sa jakim partnerom kao suvlasnikom te kompanije, na međunarodnom tržištu kapitala relativno lako mogao uzeti dodatni zajam za dalja ulaganja koja trebaju aerodromu Podgorica.\n„Na ovaj način većinski paket akcija i većinsko vlansištvo u ACG i dalje bi imala država Crna Gora, dobili bismo novi i moderan aerodrom u Tivtu, a istovremeno imali i dva propratna značajna pozitivna efekta: privatni strani partner u ACG bi značajno unaprijedio efikasnost rada i rukovođenja tom kompanijom, odnosno sigurno više ne bi dozvolio da se ona koristi kao politički resurs za predizborna zapošljavanja ili nekritičko razbacivanje novca na razna ‘sponzorstva’ koja su i do sada nerijetko u ACG određivana po političkoj osnovi”, precizirao je sagovornik „Vijesti“ upoznat sa tim planom.\nU korona krizi kredit nezamisliv\nUkazuje da je kompanija solventna i sposobna da sama vraća kredite (nevezano za efekte korona krize koju je i ACG osjetio po drastičnom smanjenu i prometa i prihoda), pa je u aktuelnoj situaciji nezamislivo da se ACG zadužuje kod stranih banaka ili drugih kreditnih insituticija - jer bi svaki takav kredit ušao u obračun ukupnog državnog duga, a koji je već praktično doveden do pucanja i nivoa koji se opasno približava iznosu od 100 odsto bruto-domaćeg proizvoda Crne Gore.\n„Dakle, sada nema načina da se kreditnim zaduženjem dođe do novca koji nam je neophodno potreban za dalja ulaganja u razvoj aerodroma, pogotovo onog u Tivtu gdje je sutuacija po tom pitanju već duže kritična. Nova politička većina u Crnoj Gori se ranije odredila protiv davanja aerodroma u koncesiju, tako da je ta priča sigurno gotova i jedini preostali racionalan način da se dođe do novca, razviju aerodromi i poboljša efikansost rada ACG je djelimična privatizacija kompanije sa uvođenjem strateškog partnera“, ocijenio je izvor „Vijesti“.\nPodsjeća i na to da su dosadašnje vlade, predvođene DPS-om, dovele ACG u sadašnju situaciju jer su kabineti prvo premijera Mila Đukanovića, a kasnije i Duška Markovića, blokirali gotovo dogovoren posao ACG sa Evropskom bankom za obnovu i razvoj, koja je bila spremna da kompaniji prije nekoliko godina, bez traženja garancija države, dâ izuzetno povoljan dugoročni kredit od oko 50 miliona eura kojim se do sada mogao napraviti moderan i proširen aerodrom u Tivtu. To je obustavilo insistiranje DPS-a, kojem se u naumu priključila i Bošnjačka stranka, da se aerodromi u Tivtu i Podgorici daju u zakup, a mnogi su procjenjivali da je ACG unaprijed spreman za stranog partnera - turski TAV, što su zagovornici dugoročnog izdavanja javno negirali. Ovakvom modelu o koncesiji su se protivili u SD-u, dijelu donedavne vladajuće koalicije, kao i HGI, a rezerve je iskazala i Evropska komisija, kao i dio stručne javnosti koji je ukazivao na mane koncesionog postupka.\nNezvršeni posao odlazeće Vlade\nKoncesioni postupak za ACG nije završen do kraja mandata odlazeće Vlade, koja ga je počela pripremati i sprovoditi ljeta 2017. godine.\nProces je zbog žalbi ponuđača pa korona krize blokiran od prvih mjeseci ove godine, kada je završen pretkvalifikacioni postupak zainteresovanih ponuđača.\nPretkvalifikaciju su prošla četiri ponuđača: “Incheon International Airport Corporation” iz Južne Koreje koji upravlja najvećim aerodromom u Aziji koji ima godišnji promet od preko 65 miliona putnika, kao i “GMR” iz Indije koji ima nekoliko aerodroma u toj državi i na Filipinima kao i “Sabiha Gokcen” u Istanbulu na kojem su od preuzimanja 2008. povećali broj putnika sa 4,3 na 35 miliona. Tu su i konzorcijum francuskog AdP-a i turskog TAV-a koji na svojim aerodromima ima preko 120 miliona putnika godišnje, a već imaju tri u susjedstvu - Zagreb, Skoplje i Ohrid te “Corporacion America Airports” iz Luksemburga, čiji portfolio većinom čine aerodromi u Južnoj Americi, a u Evropi imaju Firencu, Pizu i Jerevan.\nU međuvremenu AdP, koji je vlasnik TAV-a sa kojim u konzorcijumu nastupa na crnogorskom tenderu za aerodrome, postao je i suvlasnik sa 49 odsto udjela u indijskom GMR Airportsu i pravom da postavi izvršni menadžment te kompanije, čime su dva od preostala četiri takmaca za dobijanje u koncesiju aerodroma u Crnoj Gori, praktično postala jedan „igrač“. Vlada premijera Duška Markovića u ime koje je tendersku komisju za davanje aerodroma u zakup vodio vicepremeijer Milutin Simović (DPS), ranije je najavljivala da od novog koncesionara očekuje da dobije najmanje 100 miliona eura u formi avansne uplate zakupnine, najmanje 10 odsto godišnje koncesione naknade od ukupnih prihoda oba aerodroma i investicije koncesionara u aerodromsku infrastrukturu u iznosu od najmanje 200 miliona eura.\nAerodromi Crne GoreVlada Crne GoreEBRDMilo Đukanović


Čarobna Milena Pavlović Barili\nIzložba jedne od najvećih srpskih slikarki Milene Pavlović Barili, pod nazivom „Čarobna Milena” predstavljena je u Domu Jevrema Grujića. Na postavci je prikazano više od četrdeset dela čuvene slikarke. Milenini autoportreti, portreti njenih roditelja i poznatih ličnosti, ...\nU Domu Jevrema Grujića u Svetogorskoj 17, večeras (19) će biti otvorena izložba jedne od najvećih srpskih slikarki Milene Pavlović Barili, pod nazivom "Čarobna Milena". Na izložbi će biti predstavljeno preko 40 dela jedne od najpoznatijih srpskih slikarki.\nIzložba „Čarobna Milena“ povodom 109. rođendana Milene Pavlović Barili\nMinistar kulture, Vladan Vukosavljević, otvoriće u sredu, 7. novembra, u beogradskom „Domu Jevrema Grujića“, izložbu „Čarobna Milena“. Izložba se organizuje u čast obeležavanja 109. godina od rođenja čuvene slikarke Milene Pavlović Barili.\nViše od 40 dela jedne od najvećih srpskih umetnica izloženo u Domu Jevrema Grujića, izložba traje do marta sledeće godine. U Domu Jevrema Grujića u Svetogorskoj 17, otvorena je izložba jedne od najvećih srpskih slikarki Milene Pavlović Barili, pod nazivom "Čarobna Milena".


Tokom proteklog perioda radnici građevinske firme „Bosman“ su okončali radove na redovnom održavanju saobraćajnica na području nekoliko mjesnih zajednica u Centru što konkretno podrazumijeva sanaciju oštećenja na kolovoznoj površini, kao i postavljanje nove saobraćajne signalizacije s ciljem povećanja sigurnosti učesnika u saobraćaju.\nU ulicama Asafa Serdarevića, Osmana Krupalije, Fadila Jahića Španca i Radava urađeno je čišćenje saobraćajnica od nanosa zemlje i drugog materijala tokom velikih padavina, dok je u Ulici Nahorevska osim navedenog također urađena i sanacija oštećenih dijelova kolovoza. Riječ je o saobraćajnicama koje administrativno pripadaju mjesnim zajednicama „Koševo II“ i „Pionirska dolina“.\nTokom radova na redovnom održavanju u ulicama Asima Ferhatovića i Patriotske lige (Mjesna zajednica „Koševo II“), kao i Višnjik (Mjesna zajednica „Park-Višnjik“) te u Gabelinoj ulici (MZ „Džidžikovac-Koševo II“) postavljena je nova saobraćajna signalizacija, dok je u Ulici Aleksandra Puškina kod brojeva 1, 7 i 50 (Mjesna zajednica „Pionirska dolina“) postavljeno novo saobraćajno ogledalo zbog bolje preglednosti kod izlaska sa motornim vozilom na glavnu saobraćajnicu. Na saobraćajnici u Nahorevskim brdima (MZ „Nahorevo“) urađena je sanacija oštećene saobraćajnice, dok su u Nahorevskoj ulici kod broja 248 gdje je smještena Psihijatrijska bolnica Jagomir završeni zemljani i betonski radovi za potrebe izmještanja postojećeg kolektora za odvodnu mrežu.\nNavedeni projekti su realizovani na osnovu ugovora o izvođenju radova na redovnom održavanju saobraćajnica na području općine Centar, kojeg su potpisali načelnik dr. Nedžad Ajnadžić i direktor firme „Bosman“ Sunija Jahić, a čija ukupna vrijednost iznosi gotovo 32.400 KM, sredstva koja je obezbijedila Općina Centar u svom ovogodišnjem budžetu.\nZa izgradnju, rekonstrukciju, sanaciju i redovno održavanje lokalnih cesta obezbijeđeno je 1.982.477 KM, a za nekategorisane ceste 524.000 KM u ovogodišnjem budžetu Općine Centar.


Drama na Orliju: Ubijeni napadač prethodno ranio policajca\nM. K. 18. marta 2017. 09:27\nNepoznata osoba je pokušala da ukrade oružje iz ruku vojnika na pariskom aerodromu Orli, posle čega se dogodila pucnjava, prenose mediji u Francuskoj.\nKako prenose lokalni mediji, aerodrom u francuskoj prestonici je potom evakuisan.\nDodaje se i da je muškarac pokušao da otme oružje vojniku, koji je potom pucao i ranio ga, pre nego što su ga pripadnici policije uhapsili.\nMasakr u Rusiji: Tinejdžer ubio troje pa presudio sebi (foto)\nNapadač iz Zagreba je 22-godišnji mladić, posle pucnjave objavio…\nPucnjava kod Prištine: Nepoznati napadači pucali na decu srpske…\nPucnjava na aerodromu u Parizu, ubijen napadač\nNa pariskom aerodromu Orli danas je ubijen muškarac koji je oteo pušku vojniku na jednom terminalu, saopštilo je ministarstvo unutrašnjih poslova, prenosi AFP.\nMuškarac je potom pobegao u jednu prodavnicu nakon čega su ga bezbednosne snage ubile, rekao je portparol policije za francusku agenciju dodajući da u incidentu niko nije povređen.\nNapadnuti vojnik je u sastavu antiterorističke jedinice zadužene za obezbeđivanje osetljivih lokacija.\nAgencija Rojters za razliku od AFP prenosi da je ubijeni muškarac pokušao da uzme pušku vojniku.\nTelevizija BFMTV prenela je da se na aerodromu nalaze eksperti za ispitivanje eksploziva kako bi utvrdili da li je muškarac eventualno postavio bombu.\nAerodrom je evakuisan ubrzo nakon pucnjave, a putnici su zamoljeni da ne dolaze na aerodrom.\n„U toku je policijska akcija“, saopštio je portparol policije apelujući na građane da prate instrukcije.\nBritanski mediji preneli su tvrdnje putnika na društvenim mrežama da su oteti taoci, ali ta informacija nije potvrđena.\nNapadač sa aerodroma prethodno ranio policajca\nČovek koji je ubijen na aerodromu Orli pošto je oteo pušku vojniku, prethodno je ranio policajca u Parizu, a reč je o radikalizovanom muslimanu, od ranije poznatom policiji, izjavio je jedan policijski izvor, javio je Rojters.\nOn je potvrdio da je jutros oko sedam sati prilikom rutinske saobraćajne provere, muškarac pucao na policajce, a zatim pobegao. „Taj isti muškarac – radikalizovani musliman poznat obaveštajnim službama i pravosuđu – zatim je uzeo oružje od vojnika na južnom terminalu aerodroma Orli pre nego što je ubijen“, rekao je taj izvor.\nDrugi policijski izvor takođe je potvrdio da su ovi incidenti u vezi.\nPrethodno je portparol ministarstva unutrašnjih poslova Pjer-Anri Brande rekao da se utvrđuje da li postoji veza između ova dva incidenta, ali su francuske televizijske mreže BFM i M6 objavile da se radi o istom pojedincu.\nOko 3.000 putnika evakuisano je sa aerodroma, a letovi su obustavljeni sa oba terminala, a neki su preusmereni na aerodrom Šarl de Gol, saopštio je avio-operater ADP.\nStručnjaci za eksploziv pregledali su aerodrom i utvrdili da napadač nije bio opasan bombom, rekao je Brende, prenosi Rojters.\nDo incidenta na aerodromu došlo je kada je muškarac oteo pušku vojniku i pobegao u jednu prodavnicu nakon čega su ga bezbednosne snage ubile. Tom prilikom niko nije povređen.\nNapadnuti vojnik je u sastavu antiterorističke jedinice zadužene za obezbeđivanje osetljivih lokacija, prenose agencije.


DANI BOJE U BEOGRADU - PRess Serbia | PR PRess team\nDANI BOJE U BEOGRADU\nSinoć je u Dorćol Platzu otvorena šesta Beogradska nedelja umetnosti pod sloganom „Dani boje“ koja će trajati do nedelje 13. novembra. Program otvaranja Illustrate your state, ateljea Milene Čvorović, predstavio je Beograđanima mlade i neafirmisane modne dizajnere i ilustratore koji su imali priliku da po prvi put prikažu svoje kreacije širem auditorijumu.\n“I ove godine nastavljamo da bojimo BEOgrad, pa će tako tokom trajanja manifestacije biti organizovano slikanje dečijeg svratišta a svi oni koji žele da učestvuju u ovoj akciji mogu da nam se pridruže svake večeri u Dali cafe baru i nauče kako da na zabavan način budu društveno odgovorni. Da crtanje grafita nije samo hobi pokazaće nam Aleksandar Đorđević na promociji svoje knjige Street art Belgrade koja će se održati tokom trajanja festivala“\n– Istakla je Milica Spasojević direktor i osnivač Beogradske Nedelje Umetnosti.\nTagovibeogradska nedelja umetnosti Dani boje dizajn Dorćol Platz moda


RTS :: I dame vole ragbi\nRadio Beograd 1 I dame vole ragbi\nsubota, 11. jan 2020, 15:30\nI dame vole ragbi\nVrlo je moguće da dobar deo nacije i ne zna da imamo žensku ragbi reprezentaciju, ali činjenica je da imamo, i to dobru. Trenutno je deveta na svetskoj rang-listi, što dovoljno govori o kvalitetima naših devojaka. Srpkinje su nedavno igrale dva prijateljska susreta sa reprezentacijom Kanade, zemlje u kojoj se mnogo ulaže u ovaj atraktivni sport. Devojka sa naslovne strane je Ljiljana Bajić, članica našeg državnog tima, ali i jedna od četiri dame koje dele pravdu u domaćem ragbi šampionatu. Među ostale tri je i naša druga gošća iz sveta ragbija Karolina Blizanac, njih dve zajedno će nam pričati o gostovanjima u Turskoj, Italiji, Engleskoj, trofejima koje su usvajale na klupskom i reprezentativnom planu.\nPredstavljamo i sport koji se zove korfbol, pojasniće nam ga i objasniti naša gošća, takođe članica srpskog državnog tima Milena Ignjatijević. Doznali smo- korfbol je jedini mešoviti kolektivni sport. Nastao je u Holandiji, na samom početku dvadesetog veka. Igra je vrlo brzo stekla zavidnu popularnost u svojoj postojbini, ali i u okolnim zemljama, tako da je korfbol, kao demonstracioni sport, bio zastupljen na Olimpijskim igrama 1920.godine u Antverpu i 1928. godine u Amsterdamu. Milena Ignjatijević korfbolom se bavi već osam godina, bila je na prvenstva Starog kontinenta i upoznaće nas sa svim tajnama i lepotama ovog sporta.\n`Dugo je to bilo putovanje. Prošlo je 80 godina kao tren. Životni vek je bio ispunjen uzbuđenjem, događajima i prijateljstvima. Znaju profesionalni sportisti da je profesija takva da si svakog vikenda u nekom drugom gradu, a da pet dana u nedelji koristiš da se dobro oznojiš i treniraš, kako na tim takmičenjima ne biste bili neuspešni. Ali ono što ostaje i posle bavljenja sportom su prijateljstva.` Upravo ovim rečima obratio se doajen našeg sporta, proslavljeni džudista Vuk Rašović, na promociji svoje knjige `Nisam stigao ni da ostarim`. I u godini koja je za nama, Rašović je osvajao dragocena priznanja u kategoriji veterana, ne pomišlja da ostavi tatami i sport koji mu je doneo toliko radosti u prvih osam decenija života, o svemu tome danas će govoriti i našim slušaocima.\nRenomirano sportsko društvo Radnički danas ima divnu akciju pod nazivom `100 dana do 100 godina`. Približava se, naime, svečano obeležavanje veka postojanja uglednog kluba sa Crvenog krsta, u tih sto godina stalo je mnogo toga za ponos, za pamćenje i večnost. Drago nam je da ova emisija tesno sarađuje sa `krstašima`, povodom prvih sto godina postojanja, u pitanju je redak jubilej, društva bogate istorije i klubova koji su ostavili neizbrisiv trag u razvoju i afirmaciji srpskog sporta.\nFutsal reprezentacija Srbije večeras igra prijateljski meč sa Crvenom Zvezdom, jesenjim prvakom domaćeg šampionata, to je i nastavak priprema za događaje i takmičenja koje slede, više detalja čućemo od selektora Gorana Ivančića. U Deliblatskoj Peščari, ili kako je atletičari od milja zovu- `Banatskoj Keniji`- održavaju se pripreme takmičara dugoprugaša, utiske iznosi jedan od trenera u stručnom štabu Zvonko Lozančić, inače prvi čovek Atletskog kluba Surčin.\nTokom emisije, od 18 časova i 15 minuta prenosimo utakmicu sa Evropskog prvenstva u rukometu, između selekcija Srbije i Crne Gore. Igrači naše najbolje selekcije poraženi su na startu od Belorusije i, realno, teško je očekivati da će se, po završetku takmičenju u grupama, naći među prve dve reprezentacije i izboriti plasman u dalje takmičenje. Naše je, ipak, da navijamo za državni tim Srbije i da se nadamo, u nadi je spas. Iz Austrije, ovaj susret za naš program prenosiće i komentarisati Dejan Nikolić.\nPratimo i druga dešavanja iz sveta koji nas okružuje, kako i dolikuje jednom porodičnom magazinu tog profila, dakle i aktuelnosti iz sveta kulture, javnog i umetničkog života. Dejan Najdanović Najda 17. januara osvežiće sećanja na najveće hitove grupe `Smak`, ispred čijih mikrofona je i sam bio, koncertom u Zemunu. Ruski saksofonista Oleg Kirejev i srpski pijanista Vasil Hadžimanov zajedno muziciraju 18. ovog meseca, u klubu `Soul Society`. Opera i Teatar `Madlenijanum` novu sezonu počinju koncertom pod nazivom `Stara ruska i srpska nova godina`, i to 11. januara, uz učešće Državne filharmonije iz Irkutska. U Centru lepih umetnosti `Gvarnerijus` održava se `Pariska noć u Beogradu`. Tradicionalni Novogodišnji gala koncert Narodnog pozorišta biće održan 13. januara na Velikoj sceni, uz učešće istaknutih umetnika ove kuće. `Srbski pravoslavni pojci` večeras organizuju šesti beogradski koncert srpske tradicionalne muzike na `Kolarcu`. Danas i sutra u Domu omladine Beograda, Veterina Beograd i društvo `Le Petit` po šesti put organizuju `Mrnjau fest`, jedinstveni festival posvećen mačkama.\nU Kulturnom centru Beograda danas se odvija filmski maraton, večeras će biti dodeljena i nagrada `Nebojša Popović` za 2019. godinu. Priznanja neće izostati ni na obeležavanju Dana Biblioteke grada Beograda u sredu. U saradnji sa Društvom prijatelja Alžira, `Galerija 73` na Banovom brdu predstavlja izložbu autora iz ove lepe afričke zemlje. 15. januara novim samostalnim koncertom u Novosadskoj sinagogi predstavlja se pijanista Bogdan Đorđević. U `srpskoj Atin`i 14. januara još jedan izuzetan muzički program, koga najavljuje maestro Fedor Vrtačnik. Bojan Suđić, pak, govoriće nam o `Beogradskom novogodišnjem koncertu` Simfonijskog orkestra i Hora RTS-a. Gradski muzej u Subotici ima novu izložbu `LP`, u Narodnom muzeju u Valjevu u toku je izložba istorijskih dimenzija, autora Vladimira Krivošejeva, dok će Narodni muzej Požarevca predstaviti postavku `Energija boje i zvuka`. `Veče beogradskih priča` zakazano je za 18. januar u `Kombank dvorani`, domaćin večeri je novinar i književnik Zoran Lj. Nikolić, autor brojnih knjiga o istoriji grada Beograda. Najzad, iz Instituta za umetničku igru najavljuju dva atraktivna programa, predviđena za premijerno izvođenje tokom ovog meseca.\nNeće izostati ni uobičajeni predlog jelovnika za nedeljni ručak viteza Milijana Stojanića, tu su i nagrade koje su obezbedili Dom omladine Beograda, `Akademija 28`, Opera i Teatar `Madlenijanum`, kao i Muzička kuća `Jugoton`, locirana u Nušićevoj ulici 27 u Beogradu. Muzička ponuda za sve ukuse i generacije- od starih dobrih festivalskih šlagera, do aktuelnih izdanja domaće i svetske muzičke scene.


Prvi put zahtevi za povratak u gradove na Kosmetu | SerbianForum\nPrvi put zahtevi za povratak u gradove na Kosmetu\nPomoćnik ministra za Kosovo i Metohiju Bojan Anđelković izrazio je zadovoljstvo odzivom interno raseljenih osoba za povratak na Kosmet i činjenicom da su prvi put za 10 godina registrovani zahtevi za povratak u gradove u južnoj srpskoj pokrajini.\nU potonjem prednjače prognani iz svojih domova u Đakovici, pa se od 228 registrovanih porodica, za povratak u sam grad prijavilo 208 porodica ili oko 600 osoba, rekao je juče Anđelković na konferenciji za štampu. Povodom završetka registracije povratnika koja je počela u martu, Anđelković je naveo da se za povratak u Istok prijavila 191 porodica sa 496 osoba, za Klinu nešto manje od 400 interno raseljenih, a zatim slede Peć, Prizren, Uroševac, Suva reka i Priština.\nMeđu 1.212 porodica, odnosno 3.200 osoba koliko je ove godine registrovano, nalaze se i 54 porodice sa 140 osoba koje su podnele zahtev za relokaciju, odnosno odlazak u drugu sredinu, izneo je dalje Anđleković. Pomoćnik ministra je podsetio da se 28 porodica koje su registrovane ove godine već vratilo na Kosmet, od toga 24 u opštinu Gora, dve u Gnjilane i po jedna u opštinu Vitina i Orahovac i da sada, pre svega, treba očekivati povratak u Đakovicu gde stambeni objekti prognanih Srba nisu uništeni.\nAnđelković je ukazao da, prema podacima Visokog komesarijata Ujednjenih nacija za izbeglice (UNHCR), u Srbiji i danas ima oko 200.000 interno raseljenih, a u proteklih 10 godina u južnu pokrajinu se vratilo samo 16.000, ne računajući Albance koji su se kućama vratili odmah posle ulaska NATO na Kosmet.\nPrema podacima srpskog Komesarijata za izbeglice u pokrajinu se vratilo oko 3.000 interno raseljenih i drugih nealbanaca, naveo je Anđelković istakavši da broj prijavljenih ove godine u uslovima ograničene registracije "nedvosmisleno pokazuje da postoji želja za povratkom".\n"To znači da tvrdnje nekih međunarodnih zvaničnika, i nevladinih organizacija kako Srbi ne žele da se vrate na Kosmet nisu tačne", rekao je Anđelković i poručio da sada sve domaće i međunarodne institucije i nadležni organi treba da se pojačano angažuju u tom procesu.\nAnđelković je ukazao da odgovori lokalnih albanskih vlasti na zahtev Srba za povratkom "izazivaju zabrinutost za bezbednost povratnika, jer pokazuju da ne postoji politička volja za stvaranje uslova za povratak i poštovanje ljudskih i imovinskih prava prognanih."\nTako su albanske vlasti u selu Tomance jednom povratniku odgovorile da nema uslove za povratak pošto se zaposlio u drugom mestu i tamo integrisao, dok su se u Bušutištu pozvale na ponašanje povratnika tokom 1990-tih, izneo je Anđelković.\n"Povratnicima se pod ovakvim izgovorima ne mogu uskraćivati univerzalna prava garantovana međunarodnim dokumentima", istakao je pomoćnik ministra i naglasio da će srpske vlasti u tom slučaju insistirati na sankcijama.\nUkazavši da održivi povratak podrazumeva ekonomski razvoj, Anđelković je istakao da je preduzetnicima na Kosmetu dato 80 miliona dinara, a do kraja godine će biti podeljeno još 230 miliona.\nĐokica Stanojević, starosedalac Đakovice i stanovnik "srpske ulice" u tom gradu, naveo je da su raseljeni iz ove opštine rešili da se bore za sva prava koja su im uskraćena posle ulaska međunarodnih Kosovsknih snaga (Kfor) 1999.\nStanojević je podsetio da je u Đakovici i okolnim selima 1999. porušeno 39 srpskih crkava, a u nasilju albanskih ekstremista 17. marta 2004. i sve crkve u samom gradu.\nUništen je saborni hram Svete trojice koji je podigla jugoslovenska kraljica Marija Karađorđević (1900-1961), gde su u spomen kosturnici sahranjeni ratnici iz ratova 1912-1918. godine, zatim crkva Sveti Ilija u Bestražinu iz 14. veka i dve crkve podignute 1994.\nU nasilju od 17. marta pre šest godina, sravnjena je sa zemljom i Crkva Uspenje Presvete Bogorodice u "srpskoj ulici" koja je okupljala sve Srbe iz Metohije, a na njenom mestu je smetlište.\nPrognani iz Đakovice odlučni su da se vrate u svoje domove koje su uzurpirali Albanci, uprkos tome što se tamo vodi pravi rat za zatiranje srpskih korena, zaključio je Stanojević.


Jelena Ilić - Blic Online\nOd trenutka kada su ušli u rijaliti "Parovi" , Ivan Marinković i njegova devojka Jelena Ilić imaju vrlo turbulentan odnos, a prethodnih dana sukob je eskalirao.\nIvan Marinković i Jelena Ilić gotovo su nerazdvojni u vili "Parova" , a najnoviji potez Ivana Marinkovića zgrozio je čitavu naciju i naterao neke od gledalaca ovog rijalitija da promene kanal.\nIvan Marinković nedavno je ponovo ušao u rijaliti, te je promenio svoje planove da od prethodnog novca iz rijalitija pokrene svoj privatni biznis. On sada želi da novac iz ove sezone rijalitija uloži u kupovinu nekretnije u kojoj će živeti sa sadašnjom izabranicom Jelenom Ilić, ali planira i da tuži bivšu suprugu Gocu Tržan.\nIvan Marinković definitivno ne zna da se zaustavi kada je reč o navodnim šalama, pa je ponovo imao krajnje neumesan ispad.\nRijaliti par i verenici su nam pokazali kutak u kojem borave nakon “Parova”, pa otkrili da dok planiraju proširenje porodice i budućnost, žele da kupe nekretninu u kojoj će osnovati svoju porodicu.\nJelena, devojka Ivana Marinkovića, dugo je provocirala Ilijanu u dnevnom boravku vile "Parova", a onda je usledilo nešto što je šokiralo sve.\nSRPKINJA U STOKHOLMU: Nakon NAPADA dogodio se INCIDENT, svi smo pobegli iz autobusa PREPLAŠENI\nOsim terorističkog napada koji se oko 15 sati dogodio u centru Stokholma, kako za "Blic" priča J. L. (32) na drugom kraju grada dogodio se još jedan incident u autobusu u kojem je i sama bila!\n"Lomljivo" u Studentskom gradu\nIzložba pod nazivom "Lomljivo" umetnica Ane Piljilć Mitrović i Jelene Ilić biće otvorena sutra (19) u galeriji Doma kulture "Studentski grad". Izložba će biti otvorena do 13. juna.\nUbica devojke ranije hapšen zbog droge\nLjutomir Popović (32), osumnjičen da je u noći između petka i subote u kafiću „Palaco“ u Ćupriji ubio Jasminu Ilić (20), uhapšen je sinoć oko 21.30 sati u Beogradu, u iznajmljenom stanu u kome se krio u Repiškoj ulici broj 51. Jasminu je pogodio zalutali metak, a tada su ranjeni i njena sestra Jelena Ilić (20) i Goran G. (24), koji je bio meta Ljutomira Popovića.


Srbija dobila Okean kreativnosti! - Marketing Mreža\nOd danas je na adresi http://okeankreativnosti.rs/ svim kreativcima u Srbiji, a i šire, omogućeno da se predstave, promovišu svoje radove, kao i da sarađuju. Okean kreativnosti je portal koji je fokusiran na slike, grafike i fotografije, ali je otvoren i za primenjeni dizajn i arhitekturu, marketinške kampanje, strit art, hobi aktivnosti, ručne radove itd. Svi zainteresovani mogu da na portal postavljaju svoje materijale bez nadoknade za to. Radove je moguće pregledati, komentarisati, ocenjivati i deliti na društvenim mrežama. Na taj način obezbeđena je dinamičnost, popularnost i održivost projekta Okean kreativnosti, koji je jedan od nagrađenih u Telekomovom konkursu pod nazivom „Uradi nešto“.\nCilj ovog projekta je da se kreativnim ljudima omogući da se predstave, promovišu svoja dela, sarađuju, inspirišu se, a u budućnosti i da prodaju radove. Okean kreativnosti je nastao, kao rezultat društveno odgvorne inicijative „Uradi nešto“ sprovedene pod pokroviteljstvom kompanije Telekom Srbija. U konkurenciji 105 obrazloženih predloga projekata iz 45 gradova u Srbiji za realizaciju je odabrano njih devet, od kojih je Okean kreativnosti jedini koji se kompletno sprovodi u virtuelnom prostoru.


NSinfo: Futoška ulica postaje slepa - izmena saobraćaja i linija GSP\noslobođenja biće izmenjen režim saobraćaja na raskrsnici Bulevara i Futoške ulice od danas do 26. juna.\nIz JKP „Novosadska toplana” obaveštavaju građane da će Futoška ulica u narednom periodu biti slepa od Braće Ribnikara i Branislava Nušića ka Bulevaru oslobođenja. U Jevrejskoj ulici, iz pravca Bulevara Mihajla Pupina, obavezan je smer kretanja desno i levo ka Bulevaru oslobođenja. Tokom izmene režima saobraćaja brzina vozila će biti ograničena na 30 kilometara na čas.\nAutobusi JGSP-a „Novi Sad” na linijama broj 2, 6, 52, 53, 54, 55 i 56 će voziti drugim putem. Vozila na trasi 2 i 6 će, iz pravca centra, voziti Jevrejskom ulicom, odakle će ići Bulevarom oslobođenja, zatim Ulicom Novosadskog sajma, Hajduk Veljkovom, odakle će Futoškim putem nastavljati uobičajenom putanjom. I iz pravca Novog naselja i Adica, takođe će saobraćati izmenjenom trasom, a autobusi će koristiti postojeća stajališta.\nVozila JGSP-a na prigradskim linijama 52, 53, 54, 55 i 56 će u pravcu ka Novom Sadu saobraćati Futoškim putem, odakle će skretati u Hajduk Veljkovu ulicu, ići Ulicom Novosadskog sajma do Bulevara oslobođenja, odakle će voziti do Železničke stanice. U suprotnom smeru putnici na tim linijama će se od Železničke stanice voziti Bulevarom oslobođenja do Ulice Novosadskog sajma, odakle će dalje skretati u Hajduk Veljkovu, te Futoškim putem dalje nastavljati redovnom trasom. Na pomenutim linijama putnici će moći da koriste postojeća autobuska stajališta.\n... bulevar, futoška, futoška pijaca, gradski prevoz


"Optužnica pred Specijalnim sudom je cena za slobodu Kosova" • RTK\n"Optužnica pred Specijalnim sudom je cena za slobodu Kosova"\nPredsednik Kosova Hašim Tači je izjavio da je moguće da su možda napravili političke greške, možda političke ustupke, da je tačno da su prekršili zakone sistema Slobodana Miloševića, na šta je veoma ponosan kao narod i kao pojedinac, ali je dodao da je takođe tačno da nisu prekršili ni jednu klauzulu međunarodnog prava ni pod kojim uslovima, kao i da je optužnica haškog Specijalnog suda cena slobode.\nPred polazak za Hag kosovski predsednik je u intervju za albansku TV Top čanel, govoreći o suočavanju sa Specijalnim tužilaštvom u ponedeljak, rekao da će on preuzeti potpunu odgovornost za okolnosti stvorene u skladu sa građanskim, ustavnim i zakonskim obavezama.\n"Znam da je bila istorijska nepravda kada su osnovana ova Specijalizovana veća, ali želim da danas naglasim da je to bila veoma ozbiljna odluka Skupštine Republike Kosovo, ali strateški ispravna odluka jer nam je potrebno poverenje u zapadni svet, posebno u naše saveznike koji su nam pomogli u osvajanju slobode i nezavisnosti Kosova kao što su SAD, NATO i EU", kazao je on.\nPrilikom formiranja Specijalnog suda, prema Tačiju, Kosovo je bilo u situaciji da bira između nastavka puta sa NATO, SAD i EU, ili ostajanja u rukama zemalja koje nisu priznale nezavisnost Kosova ili da pitanje Specijalizovanih komora bude prebačeno u Savet bezbednosti Ujedinjenih nacija.\n"Stoga, želim da naglasim da razumem kritička mišljenja o uspostavljanju Specijalizovanih komora, ali i dalje čvrsto verujem u odbranu ispravne odluke Skupštine Republike Kosovo kao poštene i strateške odluke. Sada je na svima nama kao saborcima i institucijama države da budemo na čelu obaveza institucionalne stabilnosti za dobro upravljanje gledajući u budućnost, jer ponavljam da niko neće moći da promeni istinu i istoriju", rekao je on.\n"Kosovo je žrtva. Na Kosovu se desio genocid i etničko čišćenje, ali suočeni smo sa ovom novom okolnošću, okolnošću plaćanja cene slobode", kazao je kosovski predsednik.\nKazao je da još uvek nije odredio ko će voditi njegovu ekipu odbrane, ali da će doprineti otkrivanju istine i ostvarivanju pravde.\n"Naš rat je čist, pravo iz građanskog, oružanog pokreta koji je kao osnovu imao mirnodopski pokret koji je bio jedan od najuspešnijih pokreta na svetu, jer je vodio bitku protiv genocidnog aparata, etničkog čišćenja i istovremeno protiv režima koji je izvršio masakre i genocide poput onih u Srebrenici i šire", kazao je Tači.\nSkupština o Nacrtu zakona o vrednostima OVK sledeće nedelje


Udruženje građana za demokratiju i civilno obrazovanje „Građanske inicijative“ » Kuca ljudskih prava i demokratije\nUdruženje građana za demokratiju i građansko obrazovanje Građanske inicijative nastalo je maja 1996. godine sa željom da doprinese stvaranju društva jednakih i aktivnih građana koji odlučuju o svojim životima u demokratskoj, pravnoj državi. Osnivači, ugledni aktivisti uključeni u antiratni pokret, smatrali su da je nužno raditi na edukaciji građana o njihovim pravima, demokratiji i građanskom društvu.\nOve teme i danas čine primarnu oblast delovanja organizacije čije su aktivnosti pre svega fokusirane na ljudska prava (posebno prava manjinskih i marginalizovanih grupa), učešće građana u javnom životu (podsticanje građanskog aktivizma, volontiranja i kontrole rada javnih institucija) i građansko obrazovanje (kroz zagovaranje reformi obrazovnog sistema, sprovođenje različitih neformalnih obrazovnih aktivnosti i izdavaštvo).\nVeoma važno polje aktivnosti je saradnja sa organizacijama iz manjih gradova i lokalnih sredina širom Srbije.\nGrađanske inicijative danas okupljaju veliki tim koji čini 21 zaposlena osoba, 20 volontera i ukupno 107 trenera, od čega je 36 mladih, a 50 trenera za program građanskog obrazovanja.\nOrganizacija od osnivanja insitira na povezivanju sa ljudima iz zemlje, regiona i sveta koji se bore za iste vrednosti, tako da je član mnogih mreža organizacija civilnog društva, a prva formalna mreža nevladinih organizacija kod nas (Federacija nevladinih organizacija Srbije FENS) je i pokrenuta od strane GI. Između ostalog GI su aktivan član Centra za pluralizam, koji pokriva 20 zemalja, od Estonije do Mongolije, uključujući i Rusku Federaciju, IDEE iz Vašingtona, Balkanske mreža za ljudska prava, Balkanske mreže za razvoj civilnog društva, Građanske mreže centralne i istočne Evrope, Svetske alijanse za građansku participaciju, Instituta za proučavanje civilnog društva, Balkan foruma i mnogih drugih.


Opozicija ponovo u parlamentu\nOsim prenosa svih skupštinskih zasjedanja, što je bio inicijalni razlog za bojkot, nijedan od zahtjeva opozicije za povratak u parlament nije ispunjen. Takođe, samo vraćanje kamera u Skupštinu nije isposlovala opozicija koja je, podsjetimo, izglasala medijske zakone prema kojima Radio-Televizija Crne Gore nije dužna da prenosi sve sjednice, već je tome posredovao OEBS. Smjena Vlada, raspisivanje izbora, formiranje tehničke Vlade bez Mila Đukanovića do novih izbora, bili su zadati ciljevi jedinstvenog vanparlamentarnog djelovanja. Međutim, nakon što je uz posredovanje šefa kancelarije OEBS-a u Srbiji i Crnoj Gori postignut kompromis sa Radio-Televizijom Crne Gore o prenosu svih sjednica, Srpska narodna stranka i Socijalistička narodna partija prije mjesec i po dana prve su se vratile u skupštinske klupe. Potpredsjednik Srpske narodne stranke Goran Danilović žali što i ostatak opozicije tada nije prekinuo bojkot o čijem efektu kaže:\n''Umjesto da istrajavamo na zahtjevima koje smo ispostavili vlasti, mi smo u jednom trenutku, u vriijeme jedinstvenog Liberalnog saveza, kao stranka, recimo, morali da trpimo ultimatume. Tražilo se od nas da bojkotujemo savezni parlament, tražilo se od nas da bojkotujemo eventualne savezne izbore, tražilo se od nas da dijelimo nepostojeća ministarska mjesta i tražilo se od nas da pristanemo da jedino mi, kao političke partije, budemo eventualni učesnici svih raspodjela, da budemo jedna zatvorena družina u kojoj neće biti prostora za bilo koga sa strane. To je bio razlog da Srpska narodna stranka kaže da mislimo da je to gubitnička varijanta i ne želimo da učestvujemo u gubitničkoj varijanti''.\nNa drugoj strani, u Liberalnom savezu, u kojem je u međuvremenu došlo do sukoba i cijepanja stranke, smatraju da je problem u tome što vlast sve drži pod kontrolom, pa, između ostalog i dobar dio opozicije. Visoki funkcioner Džemal Perović:\n''Kao što sam rekao da u Crnoj Gori nema elementarne demokratije, sve je pod kontrolom. Ide se čak dotle da su i dijelovi opozicije pod kontrolom vlasti i to nejedinstvo opozicije je uzrokovano direktno aktivnošću tajnih i javnih službi koje su sve u službi Mila Đukanovića''.\nIako se formalno još uvijek nije vratio u parlament predsjenik novoformirane Liberalne partije, Miodrag Živković, to će učiniti uskoro. Potpredsjednik njegove stranke Nikola Samardžić o lošim efektima vanparlamentarnog djelovanja opozicije, kaže:\n''Razlozi za to leže prije svega što je očigledno da sve opozicione stranke nijesu sa istom željom i istom energijom pristupile tom projektu. Neko je imao mnogo manje kondicije da istraje u svemu tome''.\nFormalno, u pralmament se nije vratila samo Demokratska srpska stranka, koja je nastala kao rezultat raskola u Srpskoj narodnoj stranci, takođe, nastalog u vrijeme vanparlamentarnog bojkota. Njen potpredsjednik Ranko Kadić smatra da je bojkot imao efekta u tom smislu što je Đukanović ipak trpio određeni pritisak Evropske Unije zbog toga, ali da je dalje vanparlamentarno djelovanje izgubilo smisao nakon povratka Socijalističke narodne partije i Srpske narodne stranke:\n''Samo treba podsjetiti na razna zaklinjanja lidera da se neće vraćati u parlament dok Đukanović ne raspiše izbore, ne podnese ostavku, a ti koji su bili najglasniji prvi su se vratili. Ipak je dat legitimitet Đukanoviću. Dakle, dat mu je manevarski prostor.''.\nI u Narodnoj stranci smatraju da je nakon povratka Socijalističke narodne partije bojkot izgubio smisao .U prozvanoj Socijalističkoj narodnoj partiji i pored obećanja nijesmo mogli obezbijediti sagovornika na ovu temu. A visoki funkcioner Narodne stranke Dejan Vučićević odgovara na naše pitanje da li bi, da nije bilo povretka SNP-a i SNS-a, bilo realno očekivati da bojkot da rezultate:\n''Ova politička potraživanja vjerovatno da ne bi urodila plodom, ali moglo se dogoditi nešto drugo. Naime, mi smo mogli usloviti režim u Crnoj Gori, konkretno gospodina Đukanovića, da naš povratak u parlament, mislim na povratak kompletne opozicije, zavisi od striktnog poštovanja Ustavne povelje, što drugim riječima znači raspisivanje neposrednih saveznih izbora u februaru mjesecu kako je to predviđeno i Ustavnom poveljom. Sam povratak Socijalističke narodne partije u parlament svakako je otvorio manevarski prostor gospodinu Đukanoviću za moguće manipulisanje sa Ustavnom poveljom i poštovanje obaveza koje je sam potpisao''.


- Lokalni plan za borbu protiv korupcije ima 16 oblasti i nastao je kao potreba da se sa jedne strane napravi transparentnost, poveća odgovornost lokalne samouprave. Građanima su najinteresantnije oblasti javnih nabavki, interna revizija , budžet, privatna javna partnerstva, zaštita uzbunjivača, mogućnost građana da se žale na rad lokalne samouprave, koje će morati više da uključuju građane u donošenje odluka, a biće regulisana i oblast dodeljivanja novca nevladinim organizacijama i medijima – kazao je Zoran Gavrilović direktor Biroa za društvena istraživanja, koji je pohvalio debatu održanu na ovu temu u gradu Boru koja je okupila sve relevantne institucije za borbu protiv korupcije.\nOn je naglasio da lokalni akcioni plan za borbu protiv korupcije ima za cilj da unapredi integritet institucija na lokalnom nivou.\n- Nažalost, nemamo kvalitetna istraživanja o stanju borbe protiv korupcije na lokalnom niovu. Procenat lokalnih samourava koji je završio proces donošenja ovih lokalnih planova i tela je jako mali, negde 10 odsto, a ta mera je trebalo da se uradi do sredine 2017 godine. Nemamo napretka od 2008. godine kada je u pitanju borba protiv korupcije. Za lokalne planove ne postoji zakonska obaveza, to je obaveza u poglavlju 23, i mi bez ovoga nećemo ući u Evropsku uniju. EU ima vrlo negativna iskustva i sa Hrvatskom, Bugarskom i Rumunijom koje su ušle u EU nereformisane u poglavlju 23 – dodao je Gavrilovic.\nGradonačelnik Bora Aleksandar Milikić naglasio je da je od velike važnosti stvaranje uslova, pravila ponašanja i referenca po kojima će grad imati o dgovornosti, obaveze i sisteme za kontrolu korupcije na lokalnom nivou.\n- Od 16 tačaka koje su kroz program donete, grad Bor već sprovodi pet. Promenili smo dosta toga kada je reč o javnosti i transparentnosti u odlučivanju, sporovodimo javne rasprave i donošenje odluka o budžetu, cenama, svemu što nam zakon nalaže, radimo redovno izvestavanje o budzetu i niz ostalih mera koje smo sproveli. Formirali smo antikorupcijsko telo gde su članovi tog tela stručne službe grada, i ljudi iz civilnog društva, koje je politički nezavisno – kazao je Milkić.\nZoran Andrejić, koordinator radne grupe za izradu planova i mera za borbu protiv korupcije grada Bora naglasio je da nedostaju sistemska resenja kako bi se lokalni plan za borbu protiv korucije sproveo na valjan nacin.\n- Na nama da uradimo ta sistemska rešenja a implementacija će biti još ozbiljniji zadatak – kazao je Andrejić.\nBor je prvi grad u Srbiji koji je svoj lokalni antikorupcijski plan doneo u participativnoj proceduri.\nDebati sue prisustvovali predstavnici svih antikorupcijskih tela sa republičkog nivoa, što je prvi slučaj kada su u pitanju gradovi i opštine koje su usvojile LAP.


U Boru održano 53. Regionalno takmičenje „Šta znaš o saobraćaju”\nTimočka KrajinaBorU Boru održano 53. Regionalno takmičenje „Šta znaš o saobraćaju”\n07/05/2022 | 14:16\nGrad Bor bio je domaćin 53. Regionalnog školskog takmičenja „Šta znaš o saobraćaju”, na kom su učestvovala 24 deteta iz Bora, Negotina i Kladova.\nDeca su prvo radila test o poznavanju propisa, zatim su učestvovala u gradskoj vožnji i na kraju je rađen poligon spretnosti odnosno poligon praktičnog ponašanja u saobraćaju.\nTestiranje je obavljeno u OŠ „Vuk Karadžić“ u Boru, a praktična vožnja u centralnim gradskim ulicama.\n„Deca vole ova takmičenja jer ovde uče o poznavanju propisa u saobraćaju i spremna su za neke buduće izazove, kao što je polaganje za vožnju. Smatram da treba što više decu podsticati da se takmiče, naročito u saobraćaju, jer je to veoma korisno za njih“ rekla je Ivana Pajkić, direktorka OŠ „Vuk Karadžić“ u Boru.\nSa učesnicima ovog takmičenja razgovarao je i gradonačelnik Bora Aleksandar Milikić.\n„Zaista mi je drago kada vidim svu tu omladinu i energiju koja se takmiči i pokazuje znanje o saobraćaju, jer nam je definitivno potrebna kultura u saobraćaju. Potrebno je da decu od najranijih dana kada postanu učesnici u saobraćaju učimo o bezbednosti. Ovo je prilika da pozovemo naše sugrađane da mnogo više vode računa u saobraćaju i da poštuju propise i saobraćajne znake, jer je na prvom mestu bezbednost i život svakog našeg sugrađanina. Grad Bor je jedan od bolje urađenih urbanističkih gradova, samo je neophodno poštovati propise. Najbolji način je da učimo malu decu kako da se prelaze ulice i kako se poštuju propisi i kako je biti učesnik u saobraćaju. Roditelji treba da krenu od toga da nauče kako da vežu svoju decu u sedištima u autu i da im svojim primerom pokažu pravilno ponašanje u saobraćaju kako bi svi bili bezbedni“, istakao je gradonačelnik Bora Aleksandar Milikić.\nNajbolja četiri takmičara (dvoje iz kategorije B uzrasta do 12 godina i dvoje iz kategorije C uzrasta – 13 godina i stariji) plasirala se na Republičko takmičenje koje će biti održano u Beogradu.\nPrethodni članakUčenica zaječarske Gimnazije Natalija Tanić osvojila prvu nagradu za najbolji esej „Medijsko izveštavanje o ratu – da li je istina uvek prva žrtva rata?”\nSledeći članakU Gamzigradu kod Zaječara održan 15. „Đurđevdanski sabor” (FOTO + VIDEO)


Antonijević: Dijalog sa ulice vratiti u institucije\nIzvor: Radio Televizija Vojvodine, 23.Avg.2019, 08:20\nZa skoro desetak sati, koliko se u četam haus forumu raspravljalo, stavili smo prava pitanja na sto i videlo se da je moguć dijalog i da postoji mogućnost da se sasluša druga strana, izjavio je za "Blic" Milan Antonijević, direktor Fondacije za otvoreno društvo, koja organizuje razgovore vlasti i opozicije o izbornim uslovima.\nDo sada su, u tri runde, na okruglim stolovima na Fakultetu političkih nauka u Beogradu vlast i opozicija zajedno sa organizacijama i novinarskim udruženjima >> Pročitaj celu vest na sajtu Radio Televizija Vojvodine << razgovarali o medijima i finansiranju kampanja, a 5. i 9. septembra biće reči o biračkim spiskovima i biračkim pravima građana.\n"Naša namera je da u atmosferi dijaloga pomerimo stvari sa tačke na kojoj su odavno, i zato smo načeli četiri teme", rekao je Antonijević, dodajući da je važno da se o njima razgovara i da se sve ono to stoji u zakonima vrati u fokus građana.\nPrema njegovim rečima, dijalog je od suštinske važnosti i, bez obzira na to da li će političke organizacije bojkotovati izbore ili ne, potrebno je da se sa ulica, gde je sa pravom proteran, vrati u institucije.\nNa konstataciju novinara da su građanski intelektualci kritikovali organizovanje okruglih stolova kao naređenje iz inostranstva, Antonijević je rekao da nema mesta nikakvim teorijama zavere.\n"Mnogo sam više pričao na srpskom nego na bilo kom drugom jeziku kad smo ovo planirali. Srpsko društvo sposobno da pokrene dijalog i da ovo jeste dokaz za to", zaključio je Antonijević.\nIzvor: Blic, 23.Avg.2019\nZa skoro desetak sati, koliko se u četam haus forumu raspravljalo, stavili smo prava pitanja na sto i videlo se da postoji mogućnost da se sasluša druga strana, kaže za "Blic" direktor Fondacije za otvoreno društvo Milan Antonijević.


Zajednički granični prelaz – šansa za veći razvoj turizma | 058.ba\nSRNA - Jovana Borovčanin - 28. maja 2021.\t058.ba\nVIŠEGRAD – Načelnik opštine Višegrad Mladen Đurević rekao je Srni da bi integrisani granični prelaz između Srbije i BiH, odnosno Republike Srpske, u Vardištu kod Višegrada značio veću šansu za razvoj turizma u ovoj lokalnoj zajednici, ali i za jačanje privredne i ekonomske saradnje dvije zemlje.\nOn je izrazio zahvalnost ministrima za spoljnu trgovinu i ekonomske odnose i komunikacije i transport u Savjetu ministara Staši Košarcu i Vojinu Mitroviću, koji se posebno zalažu za izgradnju ovog prelaza, što je rezultat ranijeg dogovora.\n„Integrisani granični prelaz bi omogućio lakši protok robe i usluga i samim tim Višegrad bi bio otvorenije i privlačnije mjesto za privrednike. Pored toga, značajno bi bilo i za turizam jer bi se smanjile gužve koje budu u ljetnim mjesecima“, naglasio je Đurević.\nOn se nada da će relevantne institucije učiniti sve da ovaj integrisani granični prelaz bude formiran kako bi Višegrad imao veće mogućnosti za dalji razvoj, a sve za dobrobit građana.\nĐurević je rekao da je Ministarstvo komunikacija i transporta zaduženo da pokrene proceduru zaključivanja sporazuma između Savjeta ministara i Vlade Srbije o izgradnji zajedničkog graničnog prelaza Vardište-Kotroman, dok je Uprava za indirektno oporezivanje zadužena da predloži donošenje odluke o načinu njegovog finansiranja.


Makedonija: Rusija neprijatelj, NATO nas štiti - Sputnjik Srbija\n00:57 17 Maj 2021\n14:13 08.08.2017 Preuzmite kraći link\n„Uticaji koji predstavljaju mešanje u taj strateški cilj nisu od pomoći, niti su prijateljski“, rekla je ministarka odbrane Makedonije Radmila Šekerinska u intervjuu koji je prošle nedelje u Skoplju dala agenciji „Blumberg“.\nZaev: Ujutru izjavi, u podne demantuje — a uveče ga demantuje istina\n„I pre izbora Vlade, bili smo svedoci određenog ’curenja‘ informacija o pokušajima Rusije da ostvari uticaj u ključnim političkim i bezbednosnim sferama. Zabrinuti smo zbog njih. Verujemo da članstvo Makedonije u NATO-u može da zaustavi te pokušaje“, kazala je Šekerinska.\nOd juna, posle prve promene državnog rukovodstva nakon više od deset godina, Makedonija pokušava da oživi napore za pristupanje Evropskoj uniji i NATO-u, navodi „Blumberg“.\nŠekerinska je rekla da Vlada premijera Zorana Zaeva nastoji da popravi odnose sa Grčkom, koja zbog spora oko imena blokira pokušaje Makedonije da uđe u NATO, i posveti se internim reformama tokom perioda od devet meseci radi „što skorijeg“ ulaska u Severnoatlantsku vojnu alijansu.\nMakedonija mora da se pozabavi pitanjima vladavine prava i nezavisnosti pravosuđa, koja su trenutno viđena kao problem kada je reč o ulasku Makedonije u NATO, kazala je makedonska ministarka.\nSaznajemo: Zaev „prekrstio“ Makedoniju\n„Ostaćemo posvećeni ostvarivanju tih reformi, ali ćemo nastaviti da tražimo od zemalja-članica NATO-a da cene te napore, uzmu u obzir rezultate i donesu odluke što pre“, rekla je Šekerinska.\nNastojeći da sledi primer Crne Gore, koja je u junu postala članica NATO-a, Makedonija će u 2018. godini povećati budžetska izdvajanja za odbranu, koja trenutno iznose manje od jedan odsto BDP-a, kazala je ministarka odbrane.\nŠekerinska, koja je i zamenica premijera Makedonije, pozdravila je prošlonedeljnu posetu potpredsednika SAD Majkla Pensa Crnoj Gori, ističući da je ta poseta predstavljala „ključnu poruku“ koja je otklonila sve ranije sumnje u posvećenost Vašingtona NATO-u i regionu.\n„Te sumnje su iščezle“, rekla je Šekerinska.\nBlumberg, NATO, EU, Radmila Šekerinska, Majk Pens, Zoran Zaev, Makedonija, Grčka, Crna Gora


Dobojski Info - U FINALU „DOBOJ OPEN 2015“: Majsova lekcija Đurasoviću (FOTO)\nU FINALU „DOBOJ OPEN 2015“: Majsova lekcija Đurasoviću (FOTO)\nnedelja, 17 maj 2015 15:51\nITF 10000$ Futures Series, Teniski klub Doboj, Doboj open 2015, Doboj, Paskal Majs, Vlado Blagojević, Viktor Đurasović, Dragan Dragičević,\nPaskal Majs pobednik je 9. fjučersa ITF „Doboj open 2015“ pošto je u finalu savladao Viktora Đurasovića (498) sa 2:1 (6:4, 3:6, 6:3). Malo ko je očekivao da će Nemac uspeti da dođe do trofeja i 18 ATP bodova, ali upornošću i većim iskustvom uspeo je da nadvisi 18. godišnjeg Norvežanina, prvog nosioca, čiji roditelji su sa bh prostora (otac Mostarac a majka Dobojka).\nPrvi set obilovao je dobrim potezima i izjednačenoj igri do 4. gema nakon kojeg Majs pravi brejk i prednost zadržava do kraja. U drugom setu dominira Đurasović, dobija set 6:3 i očekivalo se da će tako nastaviti i u trećem. Međutim, Nemac pravi dva brejka, vodi sa 4:0 u gemovima i pokušaj Đurasovića da učini nešto više sveo se samo na osvojena tri gema do kraja trećeg seta. Radost Majsa na kraju bila je velika a sa novim ATP bodovima popraviće plasman jer je bio 1035. na rang listi do ovog turnira.\nZavesu na 9. ITF fjučers „Doboj open 2015“ spustio je Vlado Blagojević, predsednik Skupštine Teniskog kluba Doboj, koji je uručio nagrade finalistima i poželeo im nove uspehe u narednim takmičenjima.\nViše iz ove kategorije « „DOBOJ OPEN 2015“: U finalu Đurasović-Meis (FOTO)


17-03-2019 22:39 Ratni izveštaji Naoružanje Izdvojeno Svet Planeta Video\nNadležni nisu “beležili i upravljali državnom imovinom više od 16 godina”, navodi se u najnovijem izveštaju Ministarstva odbrane Sjedinjenih Država.\nF 35 (Foto: usairforce)\nZaposleni iz američkog Ministarstva obrane nisu pratili izdvajanja koja su namienjena za projekat aviona F-35 u iznosu od 2,1 milijarde dolara tokom proizvodnje borbenog aviona, navodi se u izveštaju Kancelarije glavnog inspektora Ministarstva odbrane SAD-a, objavljenom ove srede.\nRadi se o oko 3,45 miliona komponenti za proizvodnju američkih borbenih aviona F-35, čiju je približnu cenu Lokid Martin procenio na 2,1 milijardu dolara. Dokument ukazuje da su nadležni iz Pentagona “propustili sprovoditi procedure, te imenovati i držati nekog odgovornim za taj posao”, kao i da se nije “pravilno beležila i upravljala državna imovina više od 16 godina”.\nBez utvrđivanja odgovornih osoba ili odgovarajućih dokumenata, u Pentagonu su bili prisiljeni oslanjati se na pravdanja koje je iznosio Lokid Martin.\n“Ministarstvo odbrane ne poznaje sadašnju vrednost imovine projekta F-35 i nema nezavisni registar koji bi potvrdio troškove koje je pravdao izvođač radova”, kaže se u izveštaju Pentagona.\nOsim toga, zbog nedostatka nezavisnih podataka sada nisu u mogućnosti da sprovedu “nužne inspekcije” i osigurati da se ta sredstva koriste “u interesu vlade” i za upravljanje tim predmetima smatraju odgovornom firmu za industriju aviona i vojne opreme, kaže publikacija.\nNakon analize, izveštaj navodi da ljudi iz Pentagona koji rade s Agencijom za upravljanje odbrambenim ugovorima i izvođačem radova “trebaju da budu identifikovani kako bi se potvrdilo postojanje i završetak celog projekta F-35 i dokaz ovog rada treba predočiti u finansijskim izveštajima”.\nStvaranje borbenog aviona F-35 za vazduhoplovstvo Sjedinjenih Država je najskuplji program naoružanja na svetu u koji je Pentagon uložio 400 milijardi dolara poreznih obveznika.\nOvo je izveštaj rezultat kritika privremenog čelnika Pentagona, Patrika Šanahana, koji je u januaru oštro kritikovao Lokid Martin, iako su mnogi tvrdili da je to posledica njegove službe u konkurentskoj kompaniji Boing, firmu za koju je Šanahan radio 31 godinu.\nPre dva meseca je Patrik Šanahan oštro kritikovao proizvodni program F-35 firme Lokid Martin na sastancima na visokom nivou koji su održani u sedištu američkog Ministarstva odbrane, citirajući one koji su učetvovali na sastancima piše časopis Politiko.\nIzvori su rekli da je Šanahan na tim sastancima optužio Lokid Martin, koji je 2001. godine u konkursu pobedio Boing u JSF programu za američko ratno vazduhoplovstvo, “da ne znaju kako pokrenuti program”.\n“Da smo otišli u Boing, oni bi proizvodnju napravili mnogo bolje”, rekao je privremeni čelnik Pentagona, Patrik Šanahan, “te dao grube komentare kako bi diskvalifikivao avion”.\nTe navodne reči aktuelnog ministra odbrane su podstakle sumnje da Šanahan pokušava favorizovati svog bivšeg poslodavca, Boing, firmu za koju je radio 31 godinu.\nKada se Šanahan 2017. pridružio Pentagonu kao podsekretar odbrane, potpisao je etički ugovor kojim je obećao da neće donositi odluke o pitanjima koja se na bilo koji način odnose na njegovu staru firmu.\nMeđutim, taj sporazum ga nije sprečio da u nekoliko navrata kritizira Boingove konkurente, piše Politiko, koji tvrdi da je, još kao drugi čovek Pentagona, proglasio program F-35 Lokid Martina “neodrživim”, kritikujući visoke troškove proizvodnje i optužujući firmu za “nemogućnost da ispuni rokove isporuke”.\nPročitajte OVDE zašto su se Švabe načisto srozale.\nPANIKA U PENTAGONU: Policija blokirala prilaze!\nPANIKA U VAŠINGTONU: Naoružani muškarac upao u vojnu bazu, svima naređeno da beže\nHITNO NAREĐENJE: Pentagon šalje još 2.100 vojnika na južnu granicu!\nŽESTOKE OPTUŽBE STIŽU DIREKTNO IZ PENTAGONA: Rusija utiče na države Balkana pomoću gasa!\nVUČIĆ O REŠENJU KOSOVSKOG PROBELMA: Razgraničenje, na kraju krajeva, mora da se dogodi (VIDEO)\nNEŠENEL INTEREST: Rusija pobeđuje u ratu sankcija!


RTS :: Može li ASEAN da bude četvrta ekonomska sila u svetu\nEkonomija Može li ASEAN da bude četvrta ekonomska sila u svetu\nsreda, 14. avg 2019, 07:09 -> 08:47\nMože li ASEAN da bude četvrta ekonomska sila u svetu\nProšle nedelje obeležen je pedeset drugi rođendan ASEAN-a, organizacije u čijem sastavu je deset zemalja jugoistočne Azije. Ovo je jedna od najuspešnijih regionalnih integracija u svetu. Do 2030. godine mogla bi da bude četvrta svetska ekonomska sila.\nSvake godine u ambasadi jedne od država članica Asocijacije nacija jugoistočne Azije, poznate pod skraćenicom ASEAN, podiže se zastava povodom Dana ove organizacije. Tako je obeležen i 52. rođendan u ambasadi Indonezije, a pomogle su i diplomatske misije Malezije i Mjanmara i prvi put Kraljevine Kambodže.\nU ime šefova diplomatskih misija zemalja ASEAN-a u Srbiji, ambasador Indonezije Mohamad Čandra Viđa Juda je istakao kontinualnu posvećenost organizacije jačanju tri stuba – političko-bezbednosne, ekonomske i društveno-kulturne zajednice, u skladu sa kretanjima u svetu.\n"Želimo da živimo u Indo-pacifičkom regionu koji je otvoren, inkluzivan, prosperitetan i poštuje međunarodno pravo sa jakim ASEAN-om u srcu", istakla je Mariz Pejn, ministarka spoljnih poslova Australije\n"Želimo da vidimo jak, ujedinjen i prosperitetan ASEAN, koji ima centralnu ulogu u razvoju dinamičnog Indo-Pacifika. Time je napredak i bezbednost Indije izvesna", rekao je Jaishankar.\nASEAN obuhvata deset zemalja sa 630 miliona stanovnika. Predstavlja ekonomsku grupaciju na trećem mestu u Aziji, sa godišnjom stopom rasta od šest odsto, sa velikim poslovnim i investicionim mogućnostima.


Svijet u novu 2016. godinu ušao u sjeni terorizma / Radio Sarajevo\n01. 01. 2016. u 14:09:13 Radiosarajevo.ba\nBrojni teroristički napadi koji su pogodili svijet u 2015. godini, bili su uzrok da mnoge zemlje svijeta u novu 2016. godinu uđu u sjeni terorizma.\nStrah od novih terorističkih napada bio je prisutan i tokom sinoćnjih proslava, zbog čega je u brojnim evropskim gradovima doček organizovan uz znatno pojačane mjere sigurnosti.\nVelika Britanija u 2016. godinu ušla je uz spektakularan vatromet u glavnom gradu Londonu, u kojem je u „najluđoj noći“ bilo angažovano oko tri hiljade policajaca.\nSpektakularni vatromet ispred britanskog parlamenta, uz rijeku Temzu, ove godine pratilo je više od 100 hiljada ljudi. Spektakl je trajao 11 minuta i 15 sekundi, a u tom periodu ispaljeno je 12 hiljada različitih pirotehničkih sredstava.\nObzirom da je glavni grad Francuske polovinom novembra prošle godine bio meta više terorističkih napada, na obezbjeđenju proslave Nove godine u Parizu bilo je angažovano 11 hiljada policajaca.\nŠirom Francuske sinoć je bilo angažovano 100 hiljada policijskih službenika, a u Parizu je na mjestima gdje su organizovane proslave bio zabranjen alkohol u periodu od 20:00 do 06:00 sati.\nVisoke mjere sigurnosti tokom dočeka Nove godine nisu zaobišle ni Berlin, gdje se okupilo oko 100 hiljada ljudi, a opasnost od terorističkih napada u toku novogodišnje noći izazvala je paniku u tom njemačkom gradu.\nPolicija je nekoliko sati ranije blokirala saobraćaj u ulicama nedaleko od mjesta gdje je organizovana proslava. Brojnost policijskih sluzbenika u odnosu na prošlu godinu je bila znatno veća.\nOko milion ljudi uz muziku i zabavu u New Yorku dočekalo je Novu godinu uz vatromet na otvorenom na trgu Times. Pojačane sigurnosne mjere omogućile su siguran doček nove 2016. godine.\nU proteklom periodu česte dojave o napadima u "najluđoj noći" u godini kao i teroristički napadi u saveznoj američkoj državi Kalifornija, ali i teroristički napadim u Parizu, zahtijevali su visok stepen opreznosti i pojačanih sigurnosnih mjera širom svijeta.\nSvi turisti, ali i stanovnici New Yorka koji su kraj 2015. godine željeli obilježiti na popularnom trgu, bili su detaljno pretraženi, a za sigurnost su bili zaduženi i policijski psi kao i detektivi Federalnog istražnog biroa (FBI). Ovako detaljne pretrage bile su uzrok čekanjima koja su trajala i po nekoliko sati, a policija nije dozvoljavala unošenje ruksaka na trg.\nPretpostavlja se da je doček Nove godine na trgu Times na podrucju SAD-a uživo gledalo oko 100 miliona ljudi, a u svijetu ukupno milijarda ljudi.


Prikazuje članke prema oznakama: vlada fbih\nsrijeda, 08 Oktobar 2014 14:37\nUvezan staž 9 radnica Borca\nVlada Federacije BiH je, na prijedlog Federalnog ministarstva energije, rudarstva i industrije, dopunila Odluku o odobravanju izdvajanja sredstava iz "Tekuće rezerve Vlade Federacije" budžeta FBiH za 2014. godinu i na taj način omogućila da na račun Federalnog zavoda za penzijsko i invalidsko osiguranje bude uplaćeno 54.238,04 KM.\nčetvrtak, 18 Septembar 2014 03:02\nOpćinama četiri miliona KM\nNa osnovu Odluke Upravnog odbora Federalnog fonda za pomoć nastradalim područjima od prirodne nesreće na teritoriji Federacije BiH od 4. septembra, za 36 općina su 15. septembra usmjerena sredstva u iznosu od 4.000.000 KM.\nsrijeda, 02 Juli 2014 19:30\nFBIH: Koeficijenti boračkih naknada\nVlada Federacije BiH je donijela Odluku o utvrđivanju koeficijenta 0,965248 za određivanje visine mjesečnih novčanih dodataka dobitnika ratnih priznanja i odlikovanja i članova njihovih porodica za 2014. godinu. Na osnovu ovog koeficijenta i utvrđene osnovice za mjesečna novčana primanja u 2014. godini, bit će utvrđena visina mjesečnih novčanih dodataka dobitnika ratnih priznanja i odlikovanja i članova njihovih porodica.\nsrijeda, 18 Juni 2014 04:07\nUdružili se peradari FBIH\nU Zenici je osnovano Udruženje peradara Federacije BiH, čiji je prvi predsjednik Mesud Pinjo iz Sarajeva. Savjetnik federalnog premijera Ivica Mladina najavio je da će peradarstvo, kao vrlo persepektivna grana stočarstva u BiH, biti uvrštena u program poticaja.


To je za srpske medije u Budvi rekao direktor Javnog preduzeća za upravljanje morskim dobrom Crne Gore Predrag Jelušić i dodao da nije bilo „pristojno naplaćivati punu cenu korišćenja plažnog mobilijara svakome ko dođe popodne”.\n„Zato smo ove godine uveli da posle 17 časova na javnim i drugim plaža, sem hotelskih, zakupci nemaju pravo naplate plažnog mobilijara”, rekao je Jelušić, preneo je Tanjug.\nNa njoj će, kako je objasnio Jelušić, biti istaknuto koje je radno vreme plaže, koja je cena ležaljke i suncobrana, kvalitet vode koji će se meriti na svakih sedam do 10 dana i tip plaže – pet frendli, nudistička, javna ili hotelska plaža.\n„Na taj način će svaki gost imati punu informaciju o samoj plaži i njenim cenama, tako da više nema iznenađenja, a zakupce ćemo kontrolisati da li rade u skladu s Pravilnikom, i u suprotnom biće sankcionisani”, podvukao je Jelušić.\nJoš jedna novina na crnogorskom primorju jeste da će od ove godine, osim javnih i hotelskih plaža, u ponudi biti 12 tematskih plaža, tako da će zaljubljeni parovi, mladi željni provoda, nudisti ili gosti s kućnim ljubimcima imati svoje „parče obale” gde će moći da se opuste.


BAJATOVIĆ: Razmatra se mogućnost da gas ne poskupi za građane – ICR\nPreduzeće „Srbijagas“ i Vlada Srbije razmatraju mogućnosti da gas za domaćinstva ne poskupi u toku ove grejne sezone, dok će industrijski potrošači morati da plaćaju tržišnu cenu tog energenta, izjavio je generalni direktor „Srbijagasa“ Dušan Bajatović.\nOn je demantovao špekulacije u domaćoj javnosti da Srbija plaća najskuplji gas u regionu i naveo da je taj energent jeftiniji jedino u Rumuniji.\nPrilikom puštanja u rad merno regulacione stanice (MRS) „Branko Krsmanović“ u Paraćinu, Bajatović je rekao da su trenutni dugovi „Srbijagasa“ oko 50 milijardi dinara, ili približno 500 mil EUR, od čega su kursne razlike obuhvatile oko 140 mil EUR u proteklih godinu dana.\nBajatović je naveo da privreda duguje oko 30 milijardi, daljinski sistemi grejanja oko osam milijardi dinara, distribucije gasa oko dve milijarde, zdravstvene ustanove oko 272 miliona, mala privreda oko 100 miliona, Vojska Srbije oko 70 miliona, prosveta oko 50 miliona dinara, a ostatak drugi potrošači.\nU Srbiji je do kraja oktobra potrošeno gasa, koliko u celoj 2009. godini, što je dobar znak, jer znači da je privreda trošila više, ocenio je Bajatović, naglašavajući da su za našu zemlju obezebeđene dovoljne količine gasa.\nOn je najvio da će sa ruskim partnerom uskoro pregovarati o nešto nižoj ceni za industrijske potrošače, ali nije želeo da iznosi detalje dok taj dogovor ne bude postignut.\n„Srbijagas“ očekuje da će u budžetu za 2011. godinu biti obezbeđene određene garancije za dugovanja tog pareduzeća prema ruskom dobavljaču gasa i označio kao neosnovane kalkulacije da bi od drugih dobvaljača mogao da se kupi jeftiniji gas, jer bi transportni troškovi na kraju poskupeli taj energent na nivo koj sada plaćamo.\nBajatović je u krugu fabrike „Štofara“ u Parćinu pustio u rad MRS, u koji je investirano oko 1,4 miliona dinara, za oko 3.000 priključaka za potrošače.


Vasović više nije predsednik Stručnog saveta VSS, evo koje od danas\nNaslovna / Vaterpolo / Srbija / Vasović više nije predsednik Stručnog saveta VSS, evo koje od danas\nOdržan Upravni odbor Vaterpolo saveza Srbije\n2017-11-30 20:56 > 20:56\nRađenović je do skoro bio šef stručnog štaba Šapca, a u njegovom timu će se naći Miodrag Perišić i Slavko Gak. Nekada proslavljeni reprezentativac biće i predsednik Komisije za izdavanje licenci trenerima u kojoj su još Zoran Mijalkovski i Goran Čanković.\nUpravni odbor je usvojio izveštaje sa prezentacije vaterpola na Sajmu sporta, sa organizacije utakmice Svetske lige Srbija - Rumunija, kao i humanitarne akcije, utakmice između vaterpolistkinja Srbije i Hrvatske. Prihod sa tog meča je bio usmeren ka lečenju Nastasje Nedimović, bivše vaterpolo reprezentativke.\nPrethodna Drugarstvo pre svega! Vaterpolisti Crvene Zvezde bodrili kolege iz Partizana


Prijatelj porodice – nova nagrada PKS - PKS-RPK Novi Sad\nVlada Srbije i Privredna komora Srbije, po ugledu na najbolju svetsku praksu, ustanovile su nagradu „Prijatelj porodice” – priznanje kompanijama da su uz dobre poslovne rezultate, u svojim kolektivima izgradile porodično – prijateljsko okruženje koje zaposlenima omogućava usklađivanje rada i roditeljstva. Konkurs za nagradu biće raspisan 1. septembra, a prva priznanja očekuju se u novembru.\nOlivera Simović, direktor PKS – RPK Novi Sad, gostujući u jutarnjem programu Radio-televizije Vojvodine, istakla je da sva preduzeća koja posluju u Srbiji mogu da se kandiduju i da će nagrade biti dodeljene u tri kategorije – mala i srednja preduzeća, velike kompanije i javna preduzeća.\nKriterijumi za dobijanje nagrade biće, između ostalog, flesksibilnost u pogledu korišćenja slobodnih dana i odmora, u pogledu radnog vremena, briga o deci zaposlenih, podsticanje rađanja, podrška porodici, smanjenje stresa kao najvažniji, kao i tržišni finansijski pokazatelji i percepscija stručne i opšte javnosti.\nSimović je dodala da se u Privrednoj komori Srbije razmatra mogućnost dodeljivanja novčanih nagrada i mogućnost da se kompanijama dodeli određeni broj bodova prilikom poziva na tendere.\nNagrada Prijatelj porodice -Kriterijumi i koncept izbora


RTCG - Radio Televizija Crne Gore - Nacionalni javni servis :: Politika :: "Političari koji podržavaju proteste odgovorni za njihov sadržaj"\n25. 01. 2022. 11:39 >> 11:41\nPolitički predstavnici i funkcioneri, koji podržavaju i učestvuju na protestima, imaju najveću odgovornost za sadržaj i iskazane poruke na tim okupljanjima, poručeno je iz Socialdemokratske partije (SDP).\nGeneralni sekretar SDP-a Ivan Vujović kazao je da protesti dobijaju drugu konataciju kada se žele pretvoriti u poziv na anarhiju i podrivanje ustavnog poretka, uz plasiranje fašističkih poruka i kreiranje ambijenta progona ljudi.\n“Ostrašćeni premijer i njegovi eksperti, zajedno sa njihovim klerikalnim nalogodavcima, moraju znati da bezakonje i progon koji trenutno čine, u pokušaju da zadrže uzurpiranu vlast, podliježe i krivično-pravnoj odgovornosti”, rekao je Vujović.\nOn je kazao da vjeruje da su građani, nezavisno od političkog opredjeljenja, postali svjesni da su, kako je rekao, eksperti-uzurpatori spremni na sve zbog fotelja.\nPrema riječima Vujovića, važno je da im se skrene pažnja da neće moći pobjeći od odgovornosti ukoliko, kako je ocijenio, nastave sa pokušajima izazivanja haosa u zemlji.\n“Angažman raznih smutljivaca sa strane, koji su dovedeni da mute vodu i huškaju građane jedne na druge, posebna je tema koja će eksperte-uzurpatore staviti u još težu poziciju svođenja računa, kada napuste privatizovane funkcije”, naveo je Vujović.\nOn je poručio da bi svi, koji ovih dana ostrašćeno vode hajku i ohrabruju ogoljeni primitivizam i fašizam, trebalo da znaju da ih to vodi u opasni ekstremizam, čime sebe, kako je rekao Vujović, svrstavaju u red crnogorskih Šešelja.\n“Najveću odgovornost za sadržaj protesta i iskazane poruke na njima imaju politički predstavnici i funkcioneri koji ih podržavaju i učestvuju na njima”, rekao je Vujović.\nOn je kazao da su jasne poruke međunarodne zajednice, da se otvorena pitanja rješavaju u institucijama a ne na ulici, upućene upravo tim subjektima.\n“Protesti, kao demokratski iskaz, su jedna stvar ali dobijaju potpuno drugu konotaciju kada se žele pretvoriti u poziv na anarhiju i podrivanje ustavnog poretka, uz plasiranje fašističkih poruka i kreiranje ambijenta progona ljudi”, rekao je Vujović.\nOn je poručio da su “maske ekspertima-kleronacionalistima” konačno pale.\n“Oni će od 4. februara biti dio ružne poltičke prošlosti, a na svim legitimnim političkim subjektima je da u institucijama, na ustavan, demokratski i parlamentaran način rješavaju političke sporove”, rekao je Vujović.


NSinfo: Liman 5, Kej Garden Residence, nova nova Detelinara... Napravljena mapa gradilišta u NS\nzida u Novom Sadu, ali i to gde će, ko i šta zidati uskoro.\nTako se može videti da na mestu Kvantaške pijace preduzeće Galens planira da zida "Kej Garden Residence", a "Aleksandar group" gradi stambene zgrade na mestu Neimarovih baraka na Bulevaru despota Stefana. Pomenuti Galens je zabeležen i kao budući graditelj na mestu nekadašnjeg Brodogradilišta, kao i prostora Depresije (Liman IV) na granici Limana i Telepa gde će nići njihov stambeni kompleks "Liman".\nPrema podacima sa "Mape gradilišta" ove dve firme se vode i kao graditelji budućih zgrada na samom uglu Bulevara Evrope i Cara Dušana. Postoji i niz podatka o drugim investitorima na manje atraktivnim lokacijama, ali i informacija o tome da se negde nešto planira bez podataka ko će tu zidati.\nKao zanimljiva lokacija pojavljuje se prostor na uglu Bulevara Jovana Dučića i Bulevara kneza Miloša, koji sada koristi Gradsko zelenilo. Tu je i prostor uz Ulicu Braće Popović gde je nedavno izmenama urabnističkog plana predloženo da se zida 16-spratnica, zatim ugao Bulevara Evrope i Futoške, gde se za jednu parcelu pominju Dijagonala i opet Galens, i tako dalje...\nOvu mapu sređuje i vodi portal Gradnja.rs, a njihov urednik Igor Conić kaže za 021.rs da se mapa odnosi ne samo na Novi Sad, nego i na Beograd, Kragujevac, Niš i Loznicu, dok će uskoro biti vidljivi i podaci za Zlatibor. Kako je objasnio za 021.rs, do sada je identifikovano više od 360 gradilišta u Srbiji, od čega je 250 u Novom Sadu i Beogradu, a ideja je da se mapiraju sva gradilišta u Srbiji.\n... detelinara, kej, liman, nekretnine, Novi Sad


Crvena zvezda će u finiš jesenje sezone ući jača za Milana Rodića! Bek srpskog šampiona konačno je dobio negativan nalaz na korona virus i posle dva pozitivna testa, konačno pobedio najveću pošast današnjice.\nPodsetimo, dan ranije, navijače Zvezde obradovala je informacija da su se Marko Gobeljić i Gelor Kanga priključili treninzima i stavili na raspolaganje treneru Stankoviću, pa će konkurisati za naredni meč sa Hofenhajmom. >> Pročitaj celu vest na sajtu SrbijaDanas.com <<\nSa druge strane, Rodić neće biti u kombinaciji za duel sa bundesligašem, u kome crveno-beli jure prvo mesto i plasman u drugu fazu Lige Evrope. Nalaz je stigao kasno, a i prethodnih 15 dana bivši igrač Zenita proveo je u izolaciji.\nŠef struke srpskog šampiona Dejan Stanković moći će da računa na usluge potencijalong reprezentativca za gostovanje u Češkoj protiv Slovana iz Libereca. U Ljutice Bogdana veruju da taj duel neće imati takmičarski značaj, odnosno da će srpski šampion već protiv Nemaca obezbediti plasman u šesnaestinu finala Liga Evrope.


Beograd, 23. Februar 2015. PR Objave: Najava -\nProjekat Beogradski dani inženjera - EBEC Beograd ima za cilj da studentima tehničko-tehnoloških i prirodno-matematičkih fakulteta Univerziteta u Beogradu, pruži mogućnost da iskažu svoje veštine i sposobnosti učestvujući na lokalnom inženjerskom takmičenju u dve kategorije - Timskom dizajnu i Studiji slučaja. Osmi put zaredom, u organizaciji Udruženja studenata tehnike BEST Beograd, održaće se na Tehnološko-metalurškom i Mašinskom fakultetu, od 12. do 16. marta.\n"Upoznaj budućnost, probudi kreativnost, budi uspešan!"\n"Smatram da "Beogradski dani inženjera - EBEC Beograd" pružaju izvanrednu priliku mladim kolegama da primene svoja znanja u realnom okruženju i da pokažu svoje sposobnosti. To je sjajna mogućnost da osete izazove profesije koju su odabrali. Značaj ovog projekta se ogleda i u povezivanju mladih stručnjaka sa predstavnicima domaće privrede, podstičući njihovo zaposlenje u Srbiji." - Prof. dr. Ivanka Popović, prorektor za nauku Univerziteta u Beogradu


Veče pravih boema u Lava Baru | Beograd Noću\nVeče pravih boema u Lava Baru\nLava Bar, vesti • 02. Decembar 2013.\nVeče pravih boema u Lava Baru.\nSvakog ponedeljka u klubu Lava Bar, za sve ljubitelje dobre i kvalitetne muzike, nastupaju tamburaši. Očekuju vas veoma pristupačne cene pića, i naravno, uvek pozitivnu energija.Nežni zvuci tambure u Lava Baru, probudiće mnoge vaše emocije. Svakog ponedeljka očekuju vas najbolje starogradske i narodne pesme, pa ne propustite boemsko uživanje, u veoma sofisticiranoj atmosferi.\nVaš prvi dan radne nedelje možete provesti uživajući sa prijateljima, ili dragom osobom, ili ljubimcem, jer Lava Bar je Pet Friendly mesto, gde možete svratiti i u toku dana na kafu ili i biti i sa vašim dragim ljubimcima.\nKlub Lava Bar od samog početka sezone nudi zaista spektakularan provod, sa velikim imenima domaće muzičke scene. Iz nedelje u nedelju provod je sve bolji, a klub sve posećeniji. Atraktivnosti ovog kluba, pored izuzetne lokacije, doprinosi i besprekorna usluga. U prijatnom ambijentu dobar provod je siguran.\nEnterijer je podređen vašem raspoloženju, a muzika uvek pažljivo odabrana. Petkom vas u ovom sjajnom klubu očekuje Scandal Band, dok je subota dan specijalan za fenomenalne Gitarse. Ne propustite!\nU našoj galeriji možete pogledati dokaze najboljeg noćnog provoda u klubu Lava Bar, koje će vas garantovano inspirisati da ovo mesto posetite, i obezbedite sebi jedinstveni provod. Rezervacije možete izvršiti na vrlo jednostavan način, putem vašeg omiljenog vodiča kroz noćni život prestonice – beogradnocu.com, odnosno putem našeg korisničkog Call Centra 063 33 33 44 ili Online. Ovaj način rezervisanja važi za sva dešavanja u klubu Lava Bar, za koje ćete naravno prvi saznati, ukoliko nas budete redovno pratili.


DEMOSTRACIJE U PRISTINI\nNaslov: DEMOSTRACIJE U PRISTINI Sub Feb 10, 2007 8:38 am\nPOLICIJA UN KORISTILA SUZAVAC PROTIV DEMONSTRANATA\nPolicija Ujedinjenih nacija na Kosovu i Metiohiji upotrebila je danas u Prištini suzavac da bi rasterala hiljade albanskih demonstranata koji su pokušavali da probiju bezbednosne barikade u glavnom gradu pokrajine.\noko 3.000 albanskih demonstranata protestovalo je po ulicama Prištine protiv nacrta plana UN o budućem statusu Kosmeta, koji je prošle nedelje predstavio specijalni izaslanik UN za Kosmet Marti Ahtisari.\nPortparol Kosovske policijske službe Veton Eljšani izjavio je da je tokom današnjeg protesta Albanaca u Prištini 15 lica uhapšeno među kojima i dva maloletnika koja su kasnije puštena na slobodu.\nEljšani je kazao da su osobe koje je policija uhapsila lišene slobode zbog remećenja javnog reda i mira, tokom demonstracija koje je danas u Prištini organizovao pokret Samoopredeljenje Aljbina Kurtija protiv Ahtisarijevog plana za Kosmet.\nOn nije mogao da potvrdi ali ni da demantuje vest da je i Kurti uhapšen, kazavši da će to saopštiti kasnije.\nDemonstranti su isticali da plan ne sadrži potpunu nezavisnost Kosmeta, tražili pravo na referendum o nezavisnosti i odbacivali pregovore sa Srbijom.\nPokret pod nazivom „Samoopredeljenje”, kojeg predvodi Albin Kurti, bivši studentski lider, je ranije najavio veliki protestni skup u Prištini za danas.\nPripadnici Kosovske policijske službe (KPS), uz podršku italijanskih karabinjera i policije UN, zatvorili su glavni put, koji vodi do sedišta UN u Prištini.


U Italiji, Nemačkoj i Austriji počela vakcinacija protiv kovida 19 | Restart Magazin\nU Italiji, Nemačkoj i Austriji počela vakcinacija protiv kovida 19\n27/12/2020 27/12/2020 Urednik\tCovid-19 vakcina, Korona virus, vakcina za koronavirus, vakcinacija\nU Austriji vakcinacijom započeli pobedu nad pandemijom.\nTri osobe jutros su u Italiji prve vakcinisane protiv kovida 19, vakcinom „Fajzer”, javlja agencija Ansa.\nJedna od njih je direktorka laboratorije u Nacionalnom institutu za infektivne bolesti, profesorka Marija Rozarija Kapobjanki. Nakon što je primila vakcinu ona je izjavila da se oseća odlično, i da je „volontirala da se među prvima vakciniše da bi poslala poruku građanima da treba da veruju nauci”.\nItalijanski premijer Đuzepe Konte je povodom simboličnog početka vakcinacije protiv kovida 19, poručio putem Tvitera „da je ovo istorijski dan i da će vakcina omogućiti konačnu pobedu nad virusom”.\nVakcinacija troje dobrovoljaca je simboličan čin, a kampanja cepljenja protiv zaraze korona virusa u Italiji počinje sutra, 28. decembra i prema rečima ministra za zdravstvo Roberta Sperance procena je da će sedmično u Italiji dolaziti oko pola miliona doza vakcine.\nKomesar vlade za vanredne prilike Domeniko Arkuri je ponovio da je vakcina besplatna za sve i da je vakcinacija dobrovoljna. Prema saopštenju ministarstva za zdravstvo u poslednja 24 sata u Italiji je bilo 10 407 novozaraženih, od korona virusa preminula je 261 osoba, polovina u odnosu na prethodni.\nU Austriji vakcinacijom započeli pobedu nad pandemijom\nU Austriji je danas oko devet časova počela vakcinacija protiv korona virusa.\nPrvu vakcinu dobila je, uz prenos uživo na javnom servisu ORF, na Medicinskom univerzitetu u Beču Terezija Hofer, a kako je saopšteno, posle nje još dve žene i dva muškarca svi rizični pacijenti stari između 80 i 93 godine.\nPrva vakcinisana u Austriji, 84-ogodišnja Hofer, rekla je da se odlučila za vakcinu, jer želi ponovo da vidi svoje unuke i praunuke.\nPrvi vakcinisani Austrijanci su istakli da su se dobrovoljno javili za vakcinaciju.\nTakođe vakcinisali su se i prvi lekar i jedna sestra.\nVakcinaciju je sprovela predsednica Društva za vakcinologiju i šefica austrijske komisije za vakcinaciju Ursula Viderman-Šmit, uz prisustvo predsednika Lekarske komore Tomasa Sekereša.\nPrve doze vakcine kompanije Fajzer – Biontek, oko 10.000, pristigle su juče u Austriju, odnosno u skladište u Beču, odakle su raspodeljene po pokrajinama.\nTokom dana kreće i vakcinacija po pokrajinama.\n„Vakcinacijom smo započeli pobedu nad pandemijom”, rekao je austrijski kancelar Sebastijan Kurc.\nPočela vakcinacija u Nemačkoj\nStanovnici jednog staračkog doma u Saksoniji Anhaltu, bili su prvi koji su vakcinisani protiv virusa korone u Nemačkoj, još u subotu popodne. Vakcinacije će u celoj zemlji započeti u nedelju.\nJoš u subotu popodne,dan pre zvaničnog početka vakcinacije širom Nemačke, stanovnici staračkog doma u Halberštatu u Saksnoniji Anhalt vakcinisani su protiv virusa korone. Prva je vakcinu dobila 101-godišnja Edit Kvoicala. Prema podacima upravnika staračkog doma Tobijasa Krugera, ukupno je vakcinisano 40 stanovnika i 11 zaposlenih.\nOkrug Harc nije želeo da gubi vreme\nČlan kriznog štaba okruga Harc, Karsten Fišer, rekao je za javni servis MDR da je vakcina u subotu distribuirana i osoblju tri bolnice i da su se zaposleni uzajamno vakcinisali.\nTo da je okrug Harc dan ranije krenuo sa vakcinacijom rezultat je činjenice da je logistika brže postavljena. „Ne želimo da izgubimo jedan dan roka trajanja vakcine. Želimo to odmah da rasporedimo”, rekao je Fišer.\nSledeća isporuka vakcine očekuje se 30. decembra. Ta serija se čuva za drugi termin vakcinacije, jer svaka osoba prima dve doze vakcine protiv koronavirusa u roku od tri nedelje.\nOsetljiva vakcina se isporučuje u obliku praha i hladi na minus 70 stepeni. Na lokaciji se prvo mora nekoliko sati „zagrejati” na 0 stepeni, a zatim pomešati sa natrijum hloridom da bi se dobio rastvor.\nVakcinacija širom zemlje počinje danas (27.12.)\nSavezni ministar zdravlja Jens Špan rekao je da je Nemačka je dobro pripremljena za najveću kampanju vakcinacije u istoriji.\n„Centri za vakcinaciju su spremni za rad, timovi za vakcinaciju su na mestu.” Istovremeno, Špan je jasno stavio do znanja da koronavirus ovom kampanjom neće biti poražen: „Trebaće nam strpljenja da ovu pandemiju ostavimo iza sebe”.\nDo kraja marta trebalo bi da bude dostupno do 12 miliona doza vakcine. S obzirom da se mora davati dva puta, ova količina bi bila dovoljna za približno 5,5 do 6 miliona ljudi.\nMinistar pretpostavlja da će do leta moći da “ponudi vakcinaciju” svim građanima u Nemačkoj – pod uslovom da budu odobrene i druge vakcine.\nPored vakcine Bajontek – Fajzer, trenutno je u igri i vakcina američke kompanije Moderna, a Evropska agencija za lekove (EMA) planira da odluku o odobrenju donese do 6. januara.\n← Džulijan Asanž: Slavljen i demonizovan\nFederer odustao od Australijan opena →\nVojni odnosi Srbije i SAD u stalnom usponu\nNa aukciji Prinsova gitara i rukom pisani tekstovi Bitlsa\n04/05/2020 04/05/2020 Urednik


Sastanak predsednika Odbora za dijasporu i Srbe u regionu Miodraga Linte sa delegacijom članova i uprave srpskog radija „Mladost“ iz Araua iz Švajcarske\nPredsednik Odbora Miodrag Linta pozdravio je goste i dao priliku gostima da iznesu svoja mišljenja o stanju u srpskoj zajednici u Švajcarskoj.\nNacionalni ogranak GOPAK održao konsultativnu radionicu sa predstavnicima organizacija civilnog društva\nČlanovi nacionalnog ogranka Globalne organizacije parlamentaraca za borbu protiv korupcije (GOPAK) razgovarali su juče sa predstavnicima organizacija civilnog društva o saradnji na polju borbe protiv korupcije.\nDelegacija Narodne skupštine na konferenciji Fonda jedinstva pravoslavnih naroda u Budimpešti\nNarodni poslanici Aleksandar Čotrić i mr Ivan Kostić učestvovali su na 24. godišnjoj konferenciji Međunarodnog društvenog fonda jedinstva pravoslavnih naroda na temu „Nacionalna samosvest i problemi integracije“, koja je organizovana u saradnji sa Budimpeštanko-bečkom eparhijom Ruske pravoslavne crkve, koja se održala u Budimpešti, od 15. do 17. aprila 2019. godine.\nPredsednik Odbora za dijasporu i Srbe u regionu razgovarao sa predstavnicima ministarstava o opredeljivanju budžestskih sredstava za dijasporu\nPredsednik Odbora Miodrag Linta razgovarao je sa predstavnicima relevantnih ministarstava o kapitalnim projektima za narednu godinu koji se tiču saradnje sa dijasporom i Srbima u regionu. Imajući u vidu da sredstva koja se izdvajaju u matici za predstavnike organizacija Srba iz dijaspore nisu dovoljna, predsednik Linta je organizovao sastanak u cilju razmatranja mogućnosti povećanja budžetskih sredstava u ministarstvima, opredeljenih za ove namene.\nNarodni poslanik Čotrić sa članovima Društva srpsko-kiparskog prijateljstva\nAleksandar Čotrić, narodni poslanik i član skupštinskog Odbora za dijasporu i Srbe u regionu koji je na Kipru prisustvovao sastanku Međunarodnog sekretarijata Interparlamentarne skupštine pravoslavlja, sastao se u Larnaki sa ambasadorom Srbije u Nikoziji Markom Blagojevićem i članovima Društva srpsko-kiparskog prijateljstva, koje je predvodio predsednik Nenad Bogdanović.\nLaketić na Konferenciji o uranijumu u Rimu (VIDEO)\n(VIDEO) izjava dr Darka Laketića, predsednika Komisije Narodne skupštine Republike Srbije za istragu posledica NATO bombardovanja 1999. godine po zdravlje građana Srbije, kao i uticaj na životnu sredinu - 04.04.2019. u Rimu, na Konferenciji „Uranijum: godinu dana od IV komisije, sadašnjost i budućnost“\nSusret šefice delegacije Narodne skupštine u PSSE sa ambasadorom Kraljevine Belgije u Srbiji\nŠefica stalne delegacije Narodne skupštine u Parlamentarnoj skupštini Saveta Evrope (PSSE) dr Aleksandra Tomić i član delegacije Aleksandar Šešelj, razgovarali su u Narodnoj skupštini sa ambasadorom Kraljevine Belgije u Srbiji Kunom Adamom o značaju i unapređenju međuparlamentarne saradnje.\nČetvrtak, 4. april 2019.\nArsić razgovarao sa ambasadorom Republike Srbije u Rijadu\nPotpredsednik Narodne skupštine Veroljub Arsić održao je sastanak sa ambasadorom Republike Srbije na službi u Rijadu Muhamedom Jusufspahićem, na kom su razgovarali o jačanju međuparlamentarne saradnje.\nOtvorena svečana akademija povodom obeležavanja Dana studenata\nSvečana akademija povodom obeležavanja Dana studenata, u organizaciji Studentske konferencije akademija strukovnih studija i visokih škola Srbije, i ove godine obeležena je u Narodnoj skupštini.\nPredsednik Odbora za dijasporu i Srbe i regionu razgovarao sa predstavnicima Udruženja srpsko-ruskog prijateljstva i jedinstva pravoslavnih naroda iz Doboja\nPredsednik Odbora za dijasporu i Srbe u regionu Miodrag Linta i članovi Odbora Aleksandar Marković, Aleksandar Čotrić i Ivan Bauer sastali su se u Domu Narodne skupštine sa predstavnicima Udruženja srpsko-ruskog prijateljstva i jedinstva pravoslavnih naroda.\nNarodni poslanik dr Zukorlić razgovarao sa specijalnom izaslanicom ministra spoljnih poslova za Zapadni Balkan Češke Republike\nNarodni poslanik dr Muamer Zukorlić razgovarao je u Narodnoj skupštini sa specijalnom izaslanicom ministra spoljnih poslova za Zapadni Balkan Češke Republike Janinom Hrebičkovom (Janina Hřebíčková) o normalizaciji odnosa između Beograda i Prištine, regionalnoj saradnji, kao i o perspektivama evropskih integracija država Zapadnog Balkana.\nSrbija i Kuba udružene istinom protiv imperijalizma\nPredsednik Odbora za ustavna pitanja i zakonodavstvo Đorđe Komlenski sastao se, u Domu Narodne skupštine, sa predsednikom Pokreta za mir Silviom Platerom i ambasadorom Kube Gustavom Trista del Todom.\nPredsednica Poslaničke grupe prijateljstva sa Meksikom Ana Karadžić, razgovarala je, u Domu Narodne skupštine, sa ambasadorom Meksika u Srbiji Markom Antoniom Garsijom Blankom.\nStefana Miladinović, predsednica Poslaničke grupe prijateljstva sa Marokom sastala se u Domu Narodne skupštine sa ambasadorom Kraljevine Maroko u Srbiji Nj.E. Mohamedom Alminom Belhažem, i tom prilikom razgovarali su o uspešnoj međuparlamentarnoj saradnji u proteklom periodu i njenom intenziviranju.\nČlanovi Poslaničke grupe prijateljstva sa Venecuelom razgovarali sa ministrom spoljnih poslova Bolivarske Republike Venecuele\nČlanovi Poslaničke grupe prijateljstva sa Venecuelom razgovarali su u Narodnoj skupštini sa ministrom spoljnih poslova Bolivarske Republike Venecuele Horheom Areasom, u okviru njegove posete Republici Srbiji. Na sastanku je bilo reči o aktuelnoj političkoj situaciji u Venecueli, globalnim političkim kretanjima, kao i o značaju uzajamne podrške Srbije i Venecuele na međunarodnom planu.\nMarinković razgovarao sa pomoćnicom državnog sekretara SAD\nPotpredsednik Narodne skupštine prof. dr Vladimir Marinković razgovarao je danas sa pomoćnicom državnog sekretara SAD Meri Rojs, koja boravi u poseti Srbiji u cilju sklapanja bliže saradnje na polju edukacije, kulture i nauke.\nPredsednici dva odbora Narodne skupštine razgovarali sa pomoćnicom državnog sekretara SAD\nPredsednici Odbora za obrazovanje, nauku, tehnološki razvoj i informatičko društvo dr Muamer Zukorlić i Odbora za kulturu i informisanje Mirko Krlić, razgovarali su u Narodnoj skupštini sa pomoćnicom državnog sekretara SAD Meri Rojs o saradnji dve države u oblasti obrazovanja i kulture.


Biram Oporavak > Blog > Aktuelne vesti > 09.11.2021: SAD: Politoksikomanija je značajan faktora rizika kod predoziranja\nPolitoksikomanija je značajan faktor rizika kod predoziranja\nIako je epidemija zavisnosti od opijata bila u fokusu nacionalne pažnje tokom protekle decenije, stopa smrtnosti od predoziranja kokainom, metamfetaminom i drugim stimulansima se utrostručila, pokazuje nova studija sprovedena među veteranima.\nViše od polovine od 3.631 veterana koji su umrli od predoziranja ovim drogama, u periodu između 2012. i 2018. imali su i druge supstance u svom organizmu, pokazuje studija. Većina ovih drugih supstanci identifikovanih u ovoj grupi su bili opijati, uključujući sintetičke opijate i opijate na recept, dok kod druge polovine veterana koji su umrli od predoziranja stimulansima nije pronađeno prisustvo opijata. Kod predoziranja stimulansima i drugim neopijatskim supstancama, alkohol je bio jedan od faktora koji su doveli do smrti kod tri četvrtine ispitanika.\nVećina veterana čije je predoziranje uključeno u studiju (70%), nije bila ni na kakvom lečenju na klinici za lečenje zavisnosti u godini pre smrti. Međutim, u skladu sa povećanom pažnjom na opijate, verovatnije je da su oni koji su umrli od kombinacije opijata i stimulansa imali pristup lečenju ili da im je dijagnostifikovan poremećaj uzrokovan upotrebom supstanci.\nIstraživanje objavljeno u časopisu „Addiction“ od strane tima sa Univerziteta u Mičigenu – Centra za zavisnost, Centra za prevenciju povreda i Centra za klinička istraživanja vezana za boračka pitanja je pokazalo da je politoksikomanija glavni, odnosno veliki rizik od predoziranja.\nAutori navode da je potreban bolji pristup lečenju za veterane i ostale, posebno za stanovnike ruralnih područja kao i za one koji su iskusili beskućništvo. Takođe su istaknuli manjak tretmana baziranih na lekovima koji bi pomogli pojedincima da smanje upotrebu metamfetamina ili kokaina. Višestruki tretmani zasnovani na lekovima dostupni su za one sa poremećajem uzrokovanim upotrebom opijata ili alkohola.\nIstraživanje takođe ističe razlike u riziku od predoziranja stimulansima. Na primer, jedna trećina svih smrtnih slučajeva koji su uključivali predoziranje stimulansima bila je među veteranima koji su afro-američkog porekla, kao i dve trećine smrtnih slučajeva koji su uključivali predoziranje kokainom.\nStanovnici ruralnih područja su češće umirali od predoziranja metamfetaminom ili u kombinaciji sa drugim supstancama; ako su opijati bili prisutni, verovatnije je da su to bili opijati na recept, a ne sintetički opijati.\n„Toliko smo se fokusirali na opijate da smo zanemarili ogroman porast onih koji koriste više supstanci odjednom, kao i onih koji koriste samo stimulanse, iako znamo da se veliki broj pojedinaca neće držati samo jedne supstance. Posebno zabrinjava činjenica je da veliki broj ljudi koji su preminuli usled predoziranja nije imao pristup tretmanu ili lečenju zavisnosti“.\nDr. Lara Couglin, Odsek za psihijatriju, Univerzitet Mičigen\nOvo je važno, objasnila je ona, jer su se psihoterapeutski tretmani pokazali efikasnim za poremećaje uzrokovane upotrebom stimulansa, ali oni su obično dostupni samo u uslovima lečenja zavisnosti.\nCouglin ističe da ljudi koji koriste metamfetamin ili kokain mogu doživeti oštećenje srca koje ih dovodi u veći rizik od smrtnog ishoda, posebno ako koriste i opijate, koji deprimiraju respiratorni sistem. Studija je otkrila da je 62% slučajeva predoziranja među veteranima starosti 45-64 uključivalo stimulanse.\n„Moramo da podignemo svest o ulozi stimulansa kao faktora rizika od predoziranja, kao i o potrebi da se oni sa poremećajem izazvanim upotrebom stimulansa upućuju na lečenje bez obzira da li koriste opijate ili ne, navodi Couglin. Sada znamo da je veća verovatnoća da se kokain i metamfetamin mešaju sa fentanilom ili drugim sintetičkim opijatima, tako da oni koji ih koriste moraju da budu opremljeni dodatnim dozama naloksona za upotrebu i moraju biti svesni rizika od predoziranja u slučaju da oni ili neko sa kim su, dožive neočekivanu reakciju opasnu po život.”\nBiram Oporavak 9 новембра, 2021\nPrethodni 28.10.2021. SAD: Lični karakter i aktivizam za oporavak\nSlijedeći Održan sastanak u Bačkoj Palanci


POMOZIMO DAJANI LAZAREVIĆ DA OZDRAVI | Hayat.ba\nPOMOZIMO DAJANI LAZAREVIĆ DA OZDRAVI\nPrema bolničkom izvještaju, Dajana Lazarević se nalazi u stanju budne kome kao posljedice traumatske povrede glave nakon pada sa bicikla. Operisana je na Neurohirurgiji Bolnice Koševo u Sarajevo, a zatim prebačena na liječenje u Bolnicu „Srbija“ u Istočno Sarajevo, odakle je prebačena u Bosansku Gradišku.\nNjeno liječenje se komplikuje čestim infekcijama, te je na osnovu dobijenih mikrobioloških izolata iz pluća, u terapiju uveden Tygacil amp a 50 mg. Dajanin djed je od sopstvenih sredstava kupio 15 bočica navedenog lijeka za sedmodnevnu dozu, koju je platio 1.797 KM.\nPorodica Dajane Lazarević nije u mogućnosti sama da finansira dalji tok njenog liječenja, te s toga je neophodno pokrenuti akciju pomoći, kako bi mogla da obezbjedi dovoljne količine lijeka i izliječi se.\nViše informacija o Dajaninom zdravstvenom stanju i daljim aktivnostima možete dobiti na broj telefona njene majke Biljane: +387 (0) 65 923 602.